28 Январь 18:56\nNUR-SULTAN. Kazinform - Қозоғистоннинг Биринчи Президенти – Елбасы Нурсултон Назарбоев «Nur Otan» партиясининг навбатдан ташқари XXI қурултойида иштирок этди, дея хабар бермоқда Kazinform Еlbasy.kz сайтига таяниб.\nЕлбасы ўз нутқи давомида «Nur Otan» партияси мамлакатдаги асосий сиёсий куч эканлигини таъкидлади.\n«Жамиятнинг барча қатламлари манфаатларини ҳимоя қилган партия ҳамиша Мустақиллигимиз ва давлатчилигимиз ҳимояси тарафдори бўлиб келган. Биргаликда биз кўп нарсага эришдик. Энг муҳими, Қозоғистоннинг янада ривожланиши учун ишончли пойдевор яратилди. Бу илғор ҳаракатни давом эттириш муҳим», — деди Қозоғистоннинг Биринчи Президенти.\nНурсултон Назарбоев жорий қурултойнинг тарихий аҳамиятини таъкидлаб, унинг партиядошлари Қасим-Жомарт Тоқаевни «Nur Otan» партияси раислигига сайлаш ҳақидаги таклифини қўллаб-қувватлашига ишонч билдирди.\n«Охирги бир ярим йил ичида партия жиддий тизимли ўзгаришларни бошидан кечирди. Мен партия устидан тўлиқ назоратнинг амалдаги Давлат раҳбари Қасим-Жомарт Тоқаевга ўтказилишини ушбу жараённинг сўнгги босқичи деб биламан. Партияга у Президент сайловида кўрсатган ва қўллаб-қувватлаган шахс раҳбарлик қилиши керак. Бугун Қозоғистон Президенти раҳнамолигида энг муҳим ижтимоий-иқтисодий ва сиёсий ислоҳотлар комплекси амалга оширилмоқда. «Nur Otan» партияси барча зарур ресурсларга эга бўлган ҳолда уларни амалга оширишда ишончли ёрдамчига айланиши керак», — деди Елбасы.\nҚозоғистоннинг Биринчи Президенти жамоатчиликнинг кенг қўллаб-қувватлаши билангина Қозоғистон мустақиллигини мустаҳкамлашга қаратилган кенг кўламли ислоҳотлар салмоқли натижаларга эришишини таъкидлади.\n#Сиёсий партиялар #ҚР Биринчи Президенти – Елбасы


Видео: Туркиядаги меҳмонхона ходимларининг сайёҳ билан муштлашуви\n15:35 / 14.06.2017\nТуркиянинг Мармарис курортидаги меҳмонхона ходимлари бинодаги ёнғиндан кейин хаста сайёҳ аёл ва унинг қариндоши билан жанжаллашиб кетишди. Ушбу воқеа Pineta Park Deluxe меҳмонхонасидаги бошқа сайёҳлар томонидан видеога олинди. Daily Record шу ҳақдаги маълумоти билан бўлишди.\n12 июнга ўтар кечаси Pineta Park Deluxe меҳмонхонасининг бешинчи қаватида ёнғин чиқди. Буюк Британиядан дам олгани келган меҳмонлар бинони тарк этишди. Воқеа жойига етиб келган ўт ўчирувчилар ёнғинни тўхтатишга муваффақ бўлишди. Шундан сўнг бешинчи қаватда яшаган сайёҳлар ўз кийим-кечакларини олиб, меҳмонхонани тарк этиш учун юқорига кўтарилишган, бироқ Pineta Park Deluxe ходимлари томонидан ҳужумга йўлиқишган.\nГувоҳларнинг сўзларига кўра, меҳмонхона ходимлари ўпка трансплантацияси ўтказилиши кутилаётган, шу боис нафас олиш учун махсус аппаратдан фойдаланган аёлга ҳужум қилишган. Pineta Park Deluxe'нинг бир неча ишчиси сайёҳ аёлнинг ёнини олган қариндоши билан муштлашиб кетишган. Натижада эркакнинг қулоғини тикишга тўғри келган.\nБундан ташқари, маълум бўлишича, ёнғин билан боғлиқ ҳодисадан кейин меҳмонхона персонали ўнлаб сайёҳларни ҳайдаган. Британия ТИВ дипломатлар бу воқеадан хабардор эканини маълум қилган.\nТуркия муштлашув меҳмонхона Pineta Park Deluxe


Қут-барака ҳамжиҳатликда наманганликлар Президент эътибори, эътирофидан мамнун — Ishonch Gazetasi\nҲеч кимга сир эмаски, бир йилда ердан тўрт маротабагача ҳосил олиш ҳам, бирваракайига икки-уч хил экин туридан даромад топиш ҳам мамлакатимизда водий деҳқонлари томонидан амалиётга киритилган.\nАждодлардан мерос анъанани замонавий тенденциялар билан бойитган тадбиркор Содиқжон Ҳасановнинг бугунги натижалари давлатимиз раҳбарининг алоҳида эътирофига сазовор бўлди.\n— Суҳбат давомида келажакда амалга оширишимиз зарур ишлар юзасидан эшитганларим, янгича ғоялар мени нафақат тадбиркор, балки ватанпарвар инсон сифатида ҳам ғоятда руҳлантирди, — дейди «Барака мева саноат сервис» масъулияти чекланган жамият раҳбари Содиқжон Ҳасанов. — 2015 йилда жамиятимизга асос солганимизда тасаввуримиз ҳам, режаларимиз ҳам анча жўн эди. Тўғри, биринчи бўлишга не етсин, бироқ ҳақиқий тадбиркор натижанинг маҳсулдорлиги, атрофдагиларнинг ҳам бу самарадан баҳраманд бўлишини кўзда тутиши керак.\nКорхона учун ажратилган ер майдонларида ғалла, кунгабоқар, ловия, уруғлик картошка, дурагай маккажўхори, иссиқхонада помидор парваришланмоқда. Бу экинларнинг ҳеч бири аҳоли учун янгилик эмас, аммо уларнинг маҳаллий навларга нисбатан ҳосилдорлиги, камхаражат эканлиги деҳқончилик борасида янги даврни бошлаб бериши шубҳасиз.\n— Бутун дунёда ҳосилдор ерларнинг қисқариб бориши, сув манбаларининг камайиши агрооламда янгича ёндашувларни юзага келтирмоқда, — дейди С.Ҳасанов. — мана, масалан, мен ўзим аэропоника услубида уруғлик картошка етказиш технологиясини Москвада ўрганиб, бир мунча тажриба орттирдим. Кам рентабелли, суғорилмайдиган ерларда ёнғоқ, ковул етказиш борасида дунё тажрибасини эгалладим. Экин майдони ажратилишини сўраб Чуст тумани ҳокимлигига мурожаат қилганимда, улар нафақат илтимосимни қондиришди, шу билан бирга мендаги ташаббус янада бойишига ҳисса қўшишди ҳам. Туман ҳокими Баҳодир Охунов «Фаол тадбиркорга инновацион ташаббуслар, илм ҳамиша керак», дея ёш олимимиз Шерзодбек Тошпўлатов билан ҳамкорлигимиз учун йўл очиб берди. Бугун Шерзодбек янги технологияларни қўллаш бўйича тажриба майдончамизда синовларни амалга оширмоқда, иқлимимизга мос навлар ва кўчатларни яратишнинг уддасидан чиқаётир. Натижалар кўзга ташлангани сари илмга асосланган бизнес ҳамиша самарали бўлишига ишончим ортмоқда.\nДарҳақиқат, тадбиркор Содиқжон Ҳасанов ҳамда тадқиқотчи Шерзодбек Тошпўлатов ҳамкорлиги 2017 йилнинг августидан бошланган бўлса-да, қисқа вақт оралиғида иқлимга мослашган янги нав ёнғоқ кўчатлари, ковул кўчатчилиги, аэропоника услубида картошка уруғи етиштиришга асосланган инновацион агротадбиркорлик мажмуаси шаклланди.\nАэропоника усулида картошка уруғи орқали анъанавий усулга нисбатан 6 баробар юқори ҳосил олиш мумкин. Давлатимиз раҳбари ушбу тажриба асосида Наманганда картошка уруғчилигини ривожлантиришга доир махсус қарор ишлаб чиқиш, бутун мамлакатимизга ҳосилдор уруғ етказиб бериш бўйича топшириқ берди.\n— Асли касбим биолог. Ғўза селекцияси ва уруғчилиги илмий текшириш институтида аспирантурани тамомлаганман, ҳозирги кунда НамДУ қошидаги биотехнология лабораторияси мудириман, — дейди олим. — Янги навларни яратишдан мақсад бўш ётган, шу пайтга қадар экин экишга яроқсиз ҳисобланган ерлардан унумли фойдаланиш, деҳқонларимиз учун камхаражат, касалликларга чидамли уруғларни етказиб бериш, мамлакатимизнинг агроэкспорт борасидаги салоҳиятини юксалтиришга ҳисса қўшишдан иборатдир. Илм қачон қадр топади: амалиётга жорий этилганда, изланишларингиздан одамлар баҳра олганда. Бугун тажриба майдончаларида мен билан ишлаётган, илмий тадқиқотларда иштирок этаётган 35-40 нафар шогирдимга ҳам шуни уқтираётирман. Улар келажакда нафақат вилоятимиз, балки республикамизнинг бошқа нуқталарида ҳам ўз билимларини муҳим соҳаларга йўналтиришларига ишонаман.\n«Барака мева саноат сервис» масъулияти чекланган жамиятнинг фаолияти Президентимиз томонидан алоҳида эътироф этилди. Бу эътирофларга муносиб меҳнат нималардан иборат?\nЁдингизда бўлса, давлатимиз раҳбарининг вилоятга 2017 йилдаги ташрифи чоғида ҳудуддаги паст рентабелли адирларда ёнғоқзор, пистазорлар бунёд этиш, пахта ва ғалла майдонларини камайтириш ҳисобига қишлоқ хўжалиги маҳсулотлари етиштиришни кўпайтириш, ковул экишни ташкил қилиш, паррандачилик ва эчкичиликни ривожлантириш лойиҳалари тақдимоти ўтказилган эди. Ваъда вафоси билан гўзал деганларидек, «Барака мева саноат сервис» ковул уруғларини тупроққа қадаб, кўчатчиликни йўлга қўйди. 2019 — 2021 йиллар оралиғида Чуст туманининг Ахча қишлоғи атрофидаги 2000 гектарли адирликда босқичма-босқич ковулзорлар барпо этилиши кўзда тутилган. Тажриба участкасида парваришланаётган кўчатлар 2019 йилда 200 гектар майдонга ўтқазилади. Уч йилдан сўнг нишона ҳосил олинади. Президентимиз бу борадаги режаларни тинглай туриб, ерга қадалаётган ковул ҳосилга киргунга қадар мевани қайта ишловчи завод қурилиши юзасидан топшириқ берди.\n— Ҳозирги кунда табиий шароитда ўсувчи ковул меваларини териб, жаҳон бозорига кириш бўйича тажриба тўпламоқдамиз, — дейди Содиқжон Ҳасанов. — Ўтган йили Италияга хом ашё экспорт қилдик. Европа озиқ-овқат саноатида бу мевага талаб жуда юқори. Уни тайёр маҳсулот шаклида экспорт қилиш орқали эса мамлакатимизга кирувчи капитал миқдори янада ўсиши табиий. Насиб этса, ковулни маринадлашга ихтисослашган заводни қуриш ишларини тез орада бошлаб юборамиз.\n— Ёнғоқчилик борасида ҳам янгиликка қўл урилмоқда. Бу борадаги афзалликлар нималардан иборат?\n— Маҳаллий ёнғоқларимиз баландга ўсувчи бўлганлиги учун йиғиштириб олишда ноқулайликлар туғдирарди. Қолаверса, пўстлоғи қаттиқ мевадан сифатли, бутун мағиз олиш ҳам анчайин машаққатли. Қолаверса, жайдари навдаги ёнғоқнинг 1 килограммидан 430-450 граммгача мағиз олинса, бизнинг кўчатларимиз ҳосили бу кўрсаткични 500 граммдан оширмоқда. Шунингдек, янги кўчатларимиз совуққа чидамли, оқ мағиз, капалакнусха мағизли (соддароқ айтганда бозоргири), юпқа пўстлоқ ҳамда ён шохларда мева солувчи паст бўйли. Чилидан келтирилган ёнғоқ кўчатлари 160 гектар ҳудудга экилди. Куртак пайванд орқали пайвандтагларга улаш жараёни амалга оширилади. Йилма-йил кўчат экиш орқали 308 гектарли ёнғоқ плантацияси шакллантирилади. Ушбу мақсадда МЧЖ томонидан 40 000 туп кўчат етиштирилмоқда.\n— Давлатимиз раҳбари кам ҳосил берадиган, зарар кўриб ишлаётган туманларда пахта ва ғалла майдонларини кескин камайтириш, унинг ўрнига юқори даромад берадиган мева-сабзавот, полиз экинларини экиш лозимлигини таъкидладилар, — дея суҳбатга қўшилади Ш.Тошпўлатов. — Токи одамларимиз меҳнатининг роҳатини кўрсин, ҳаётидан рози бўлсин. Болалигим Чустнинг кенг адирликларида ўтган, бўш ётган ерларда ёввойи ўсимликлар ўсади, гуллайди, мева тугади. Фойдали экинларни экиб даромад топиш йўли ҳам бўлса керак, деб кўп ўйланардим. Эҳтимол, шу саволлар мени селекционер бўлишимга туртки бергандир. Бугун эса шу ишларда иштирок этмоқдаман, билимимни чархлаб боряпман. Ҳозирда 32 киши доимий, 800 киши мавсумий иш билан таъминланаётган бўлса, МЧЖнинг барча лойиҳалари ишга тушгач, 800 нафаргача юртдошимиз доимий иш ўрнига эга бўлади. Бу илмий ташаббусларга эътибор, бизнесга кенг йўл очилганининг самараси, албатта.\nДавлатимиз раҳбари Норин туманидаги «Беш сада» фермер хўжалиги шийпонида вилоятдаги фаол фермерлар билан мулоқот қилди.\n— Бу мулоқот барчамиз учун катта аҳамият касб этди, — дейди Мингбулоқ туманидаги «Бахтиёр Абдусаломович» фермер хўжалиги раҳбари Бахтиёр Қодиров. — Мен ҳам янги усулда, яъни олтмишлик схемада қўшқатор қилиб, 4 га ерга чигит қададим. Ҳисоб-китобларга кўра, чигитни қўшқатор усулда экишнинг афзаллиги кўп. Шу билан бирга, қўшқатор усулда экилган ғўзани парваришлашнинг ўзига хос жиҳатлари ҳам бор. Масалан, қўш қаторлаб чигит экиш учун балл бонитети 40-50 баллдан юқори бўлмаган текис, механик таркиби енгил ва ўрта тупроқли, бегона ўтлар кенг тарқалмаган майдонлар ажратилиши керак, бу усулда кўчатлар сони одатдаги бир қаторлаб экишга нисбатан тупроқ унумдорлигини ҳисобга олган ҳолда 20-30 фоизгача, енгил ва қумоқ тупроқларда 30-40 фоизгача кўп қолдирилади. Насиб бўлса, келгуси йилдан тажрибамизни бутун туман фермерларига ўргатиб, пахтадан юқори ҳосил олишга эришамиз.\nИлғор фермер, шунингдек, жорий йилда 2 гектар ерга аччиқ қалампир уруғини экиб, ҳосилни экспорт қилмоқчи. Чет элдан 100 бош наслдор қорамол келтириб, сут ишлаб чиқариш ва бўрдоқичиликни ташкил этмоқчи. Натижада 40 нафар мавсумий, 26 нафар доимий ишчи оиласига даромад кириб боради.\n— Барча ҳаракатларимиздан асосий мақсад — халқимизни рози қилиш, эртанги кунга ишонтиришдир, деди Президентимиз, — дея ўз таассуротини ўртоқлашди АСМ ходимлари касаба уюшмаси Республика кенгашининг вилоятдаги масъул ташкилотчиси Икром Шарофиддинов. — Бугун ҳар бир наманганлик шу эътироф, ғамхўрликдан руҳланиб яшамоқда. Чунки Президентимизнинг келажак билан боғлиқ режалар, хусусан, автомобиль заводи, туристик зоналар, дам олиш масканлари, янги-янги ишлаб чиқариш линияларини барпо этиш ҳақида сўзлаганларида яқин вақт ичида вилоятимиз чин маънода республика гавҳарига айланишига ишондик. Тараққиётга ишонч, яхши кунлар дебочаси бошланганини вилоятга илк қадамини қўйган инсон борки, ҳис этмоқда. Биз бу йўлда ҳамиша камарбаста, эл-юрт манфаатлари учун фидокорлик кўрсатмоққа шаймиз.\nЎзбекистонда умрбод ойлик тўланадиган спортчилар сони 57 тага етди


24 Сентябрь 15:30\nИдоралараро комиссия йиғилиши: ҚР Бош вазири ўринбосари «омикрон» штамми тарқалиши муносабати билан бир қатор кўрсатмалар берди Коронавирус бўйича дунёдаги вазият «Омикрон» штамми туфайли ваҳима қилишнинг ҳожати йўқ – Мутахассис\nНобель жамғармаси мукофотларни топшириш маросими ўтган йили бўлгани каби онлайн ва офлайнда бўлишини айтди. Шундай қилиб, асосий маросим телевидение ва Нобель мукофоти рақамли платформаларида жонли эфирга узатилади.\nЎз навбатида, Норвегия Нобель қўмитаси Ослода алоҳида тадбирда Жаҳон мукофотини бериш имкониятини кўриб чиқмоқда. Таъкидланишича, тантаналар одатда Скандинавиянинг иккита пойтахтида 10 декабр - мукофот асосчиси Aлфред Нобель вафот этган куни ўтказилади. Ғолиблар иштирокида видео тақдимотлар Стокгольм ратушасида бўлиб ўтади, шунинг учун маросимда маҳаллий томошабинлар иштирок этишади.\nБу йилги ғолиблар номи 4-11 октябр кунлари эълон қилинади.\nНобель мукофоти - ҳар йили таниқли илмий изланишлар, инқилобий ихтиролар ёки маданият ва жамият ривожига қўшган ҳиссаси учун бериладиган нуфузли Жаҳон мукофоти.


BBC Uzbek - O'zbekiston - Қозоғистон: гўдагини қамишзорга ташлаб кетган ўзбекистонлик ушланган\nҚозоғистон: гўдагини қамишзорга ташлаб кетган ўзбекистонлик ушланган\nСўнгги янгиланиш 6 сентябр 2012 - 14:31 GMT\nИш излаб борган аёлларнинг аксар ҳолларда алданиб фарзандлик бўлиб қолиши айтилади\nҚозоғистонда гўдагини қамишзор орасига ташлаб кетган ўзбекистонлик аёл қўлга олинган. Аёл қилган ишидан афсус чекмаётганини билдирган.\nКўкчетау полицияси чақалоғини қамишзор орасига туғиб ташлаб кетган ўзбекистонликни орадан бир йил ўтиб ушлаган.\nМаълум бўлишича, исми ошкор қилинмаётган 23 ёшли Ўзбекистон фуқароси Қозоғистонда танасини сотиш билан шуғулланган. Қозоғистон икки йил фоҳишалик билан шуғулланган аёл туғишидан сал олдинроқ Ақимўла вилоятига қарашли Кўкчетау шаҳрига ўтган.\nИсталмаган ҳомилани аборт қилишга қўрққан аёл уни ўзи мустақил туғишга ҳаракат қилган ва бунинг учун дарё ёқасидаги қалин қамишзорни танлаган.\nВилоят полиция департаменти ушбу иш юзасидан жиноий иш очганини билдирди.\nПолиция департаменти матбуот хизматининг маълум қилишича, аёл қилган ишидан пушаймон эмаслигини айтган. Бола дунёга келган куниёқ ўтиб кетувчилар томонидан топилган ва шифохонага етказилган.\nШифокорлар боланинг соғлом эканлигини билдиришган. Чақалоқ яқинда бошқалар томонидан асраб олингани маълум.\nҚозоғистонда фоҳишалик билан шуғулланиш қонун томонидан тақиб қилинмайди. Республиканинг бой шаҳарларида Ўзбекистондан танасини сотиш мақсадида кўплаб хотин қизлар келиши айтилади.\nПолиция уларнинг Қозоғистонда яшаш қонунларини бузганлиги учун рейдлар давомида қўлга олиб ватанига депортация қилади.\nАксар ҳолларда аёлларнинг учинчи шахс томонидан алданиб фоҳишалик билан шуғулланишга мажбурланиши айтилади.\nЎз боласини ўлдирмоқчи бўлган россиялик аёл қамалган\nРоссия: ўз чақалоғини катта йўлга ташлаб кетган аёл жазога тортилди\nРоссияда чақалоғини сотишга уринган ўзбекистонликлар қамалди\nАргентинанинг собиқ диктаторлари бола ўғрилари\n‘Қиз туққани учун бўғиб ўлдирилган’\nЧақалоқларни алмаштириб қўйган туғруқхона товон пули тўлайдиган\nИндонезияда дояга тўланмаган ҳақ туфайли гўдаклар гаровда ушланмоқда


Нурхон Қурбонова Паралимпия ўйинларида иккинчи медалини қўлга киритди - EFFECT.UZ\nПара-енгил атлетика бўйича F54 тоифасида аёллар ўртасида найза улоқтириш баҳсларидан хушхабар. Унда қатнашган ҳамюртимиз Нурхон Қурбонова кумуш медалга сазовор бўлди.\nСпортчимиз мазкур машқда қайд этган 18.38 метр натижаси унга кумуш медальни тақдим қилди. Эслатиб ўтамиз, ушбу спортчимиз ядро улоқтириш секторида бронза медалига ҳам сазовор бўлган эди.\nБу делегациямизнинг жорий Паралимпиададаги бешинчи кумушмедалли бўлди. Шунингдек, ҳисобимизда 7 та олтин ва 6 та бронзмедалаллари ҳам мавжуд.\nTeglar:медал, Нурхон Қурбонова, Паралимпия\nШаҳноза Мирзаева олтинчи бўлиб маррага етиб келди


"Таҳлилнома", "Давр", "Пойтахт" дастурларни ёпиш қанчалик тўғри? Ахборот монополияси бизга керакми?\nБугун интернетдаги саҳифалар ва ижтимоий тармоқларда Ўзбекистон телерадиокомпаниясидаги ислоҳотлар хусусида хабар тарқалди. Қайд этилишича, Ўзекистоннинг расмий каналларида ахборот информацион дастурлари энди “бир қозонда” тайёрланади. Яъни “Ўзбекистон”, “Ёшлар”, “Тошкент” дастурлари эфирларида “Ўзбекистон 24” канали мутахассислари томонидан “сараланган” материаллар эфирга узатилади. Шундай савол туғилади. Бу ислоҳот замирида қандай мақсад ётибди? Мақсад аёндек, яъни барча каналларнинг энг маҳоратли журналистларини бир жойга жамлаб фақат сифатли материаллар тайёрлаш. Лекин, танганинг иккинчи томони ҳам йўқ эмас. Бу ҳудди футбол ўйинидагидек каби, бир жойда барча юлдузлар жамланса ўйин ўхшамайди. Улар бошқа -бошқа жамоаларда бўлиши керак. Бир жамоада ички рақобат бўлиши фақат тарқоқликни келтириб чиқаради. Ташқи рақобат эса ривожланишга хизмат қилади. МТРКдаги ислоҳотларни “Ахборот” монополияси дейишдан бошқа иложимиз йўқ.\nДемак, янги қўйилаётган талабларга бизнинг миллий каналларимиз якка тарзда жавоб қайтаришга қодир эмас, эканларда. Кучлар бирлаштирилиши эса ақлли ечим эмас. Ҳозир бизда асосан Россия каналларидан мисол келтириб қиёслаш урф бўлган, келинг яна шундай қиламиз. Бугун Россияда 50 дан ортиқ миллий миқёсда транслация қилинадиган телеканаллар бўлса шуларнинг камида 40 тасида ўз информацион дастурлари бор. Дунё тажрибасида шундай, ахборот монополиясига йўл қўйилмайди. Радиоларни-ку айтмаса ҳам бўлади. Ҳар соат бошида бериладиган маълумотлар радиоларнинг асосий “таоми” саналади. Уларнинг барчасидан информацион устунликни зўрма-зўраки олиб қўйилиши, билмадим ўзини оқлармикин?\nАхир, айнан информацион дастурлар каналларнинг юраги саналади. Улар талабга жавоб бериши эса бошқа масала. Нега уларни ривожлантирилмасдан, шунчаки ёпиб қўйилди? Бошқариш осонлиги учунми? Ҳар бир каналнинг логотипи туширилган микрофонни кўтариб юрувчи мухбирлар аслида каналнинг асосий рекламачилари-ку. Буни журналистикада ўқиган ҳар бир мутахассис жуда яхши билади.\nМен хусусий каналларни ҳам мунтазам кузатиб бораман, бугун “УзРепорт” канали ҳам расмий тадбирларни ёритаяпти. Президентимизнинг Россияга ташрифини ҳам расмий, ҳам хусусий каналларда кўрдим. Бу ташрифда “УзРепорт”дан журналист Гулноза Хусановадан бошқа мухбирни эфирда кўрганим йўқ. Лекин Давлат каналларидан камида 10 кишилик жамоа ташрифга ҳамрохлик қилди. Демак, давлат каналларида ишловчи 10 кишининг ишини биргина Гулноза Хусанова “дўндириб” қўйди. Ҳам оддий, ҳам самимий репортажлар узатилиб турилди.\nДемак, хулоса шундай бўлади, яхши журналистларни саралаб олинса, бошқа каналлардаги информацион дастурларни ёпишга ҳожат ҳам қолмайди. Фақат мутахассислар таниш-билишчилик ёки қариндош уруғчилик орқали эмас, ростакамига синовлардан ўтказилиб олиниши керак. Улар халқаро тажрибадан боҳабар бўлишса канал энг зўрига айланишига шубҳам йўқ.\nПрезидентимизнинг янги канални ташкил этиш ҳақидаги қарорнинг бош мақсади ҳам айни сифатли журналистикани ривожлантиришга қаратилган. Сифат эса соғлом рақобатда таъминланади.


01 июл 2022, Тошкент вақти: 07:39\nСамарқанд шаҳри марказида Ўзбекистоннинг биринчи президенти Ислом Каримов хотирасига ёдгорлик ўрнатилиши хабар қилинди. Ўзбекистон Бадиий академиясига таяниб берилган хабарларга кўра, ёдгорлик шаҳар марказидаги Регистон майдони ёнига ўрнатилади.\nСамарқандда марҳум президент шарафига ёдгорлик ўрнатилиши ҳақида Podrobno.uz, Sputnik нашрлари ёзмоқда.\nҲозирча ёдгорлик қачон ўрнатилади ва қай шаклда бўлади, шунингдек, ёдгорлик намунаси учун танлов эълон қилинадими-йўқми - бу ҳақда ҳозирча маълумот берилмади.\nМаълумки, бунга қадар Тошкентда Каримов ҳайкалини ўрнатиш учун халқаро танлов эълон қилинган.\nШавкат Мирзиёев 2 декабр куни Ўзбекистоннинг биринчи президенти Ислом Каримовга ёдгорлик ўрнатиш бўйича халқаро ижодий танлов эълон қилиш тўғрисидаги қарорга имзо қўйган.\nҚарорга биноан, танловнинг хорижлик иштирокчилари Ўзбекистонга кириш визаси учун консуллик ва бошқа тўловлар, "Ўзбекистон ҳаво йўллари" орқали авиачипта, бож тўловларидан озод қилинган.\nТанловда иштирок этувчилар 2017 йилнинг 31 мартига қадар ўз лойиҳаларини тақдим этиши мумкин. Сўнгра 10 апрелгача давом этадиган кўргазма ташкил қилиниши ва тақдим қилинган лойиҳалар билан барча истовчилар танишиши мумкинлиги айтилган.\nБундан ташқари, танловда иштирокчилар аноним тарзда қатнашидлар ва Каримов ҳайкалининг 70 сантиметрдан баланд бўлмаган моделини тақдим қиладилар. Сўнгра танловда ғолиб чиққан биринчи ва мукофот олган иккинчи ҳамда учинчи ўриндаги иштирокчиларнинг номлари эълон қилинади.\nҲозирча ёдгорлик Тошкентнинг қаерига ўрнатилиши ҳақида маълумот йўқ.\nАйни пайтда, Ўзбекистоннинг биринчи Президенти Ислом Каримовга ёдгорлик Москванинг Большая Полянка кўчасида ўрнатилиши режаланмоқда.\nМосква шаҳар думаси 21 декабрь куни бўлиб ўтган йиғилишида Ислом Каримовга ҳайкал ўрнатиш таклифини маъқуллаган.\nТАСС агентлиги ёдгорликни бунёд этишга сарфланадиган барча ҳаражатлар Ўзбекистон томонидан тақдим этилиши, ҳудуддаги ободонлаштириш ва қурилиш ишлари тўловлари эса Москва бюджети томонидан молиялаштирилишини хабар қилган.


Суриядаги россиялик ёлланма аскарлар, ижтимоий тармоқларда тарқалган сурат. (Файл)\nКремль ҳақиқатнамо инкор билан ўз манфаатларини рўёбга чиқариш учун янги ўйин майдони – Ливияга ёлланма аскарларни киритиш орқали эски сценарийдан фойдаланмоқда.\nРоссия президенти Владимир Путиннинг режалари учун хизмат қилувчи «Вагнер гуруҳи» сўнгги йилларда турли жабҳалар, жумладан Украинадан тортиб Сурия, Венесуэла, Судан, Марказий Африка республикаси, Мадагаскар ва бошқа ерларда пайдо бўлган.\nАммо Кремль дунё бўйлаб ўз операцияларини амалган оширар экан, унинг сўнгги манипуляция майдони қолган суверен мамлакатлар учун огоҳлантириш бўлмоғи лозим, дейди кузатувчилар.\nБирлашган Миллатлар Ташкилоти (БМТ) хабарига кўра, халқаро миқёсда тан олинган Миллий келишув ҳукуматига (МКҲ) қарши курашда ливиялик генерал Халифа Ҳафтарни 800 дан 1200 гача ёлланма аскарлар қўллаб-қувватламоқда.\nПеревалноедаги (Украина) ҳарбий базасини қўриқлаётган номаълум эркаклар, Қрим, 2014 йил, 16 март. Ёлланма жангчиларнинг «Вагнер гуруҳи» Украинада пайдо бўлган ва Россия президенти Владимир Путиннинг кўрсатмасига биноат ҳаракат қилади. (Димитар Дилкофф/AFP)\nМосква қўлловидаги Халифа Ҳафтар кучлари уюштирган ҳаво ҳужумидан кейин пойтахт Триполи жанубидаги Тажурада вайроналар олдида тўпланган ливияликлар. (Маҳмуд Туркиа/AFP)\nМоскванинг қинғирлиги фош бўлди\nКремль хусусий ҳарбий компания кўринишида фаолият юритувчи «Вагнер» гуруҳидан фойдаланиш билан қўлини тоза тутган ҳолда ўз манфаатларини амалга оширади.\nАслида эса Кремль ёлланма аскарларни қўллаб-қувватлаши аниқ, дейди кузатувчилар.\nЖумладан, Москва ливиялик фельдмаршал Халифа Ҳафтар ва «Вагнер гуруҳини» қўллаб-қувватлаш учун ўз номидан Ливияга қирувчи самолётларини юборган. АҚШ ҳарбийлари 26 май куни ушбу даъволарни тасдиқловчи визуал далилларни тақдим этганлар.\n«Россия Ливия можаросига алоқадорлигини рад этиб келаётганига анча бўлди», деди у. «Энди эса буни инкор қилиб бўлмайди. Биз Россия Ливияга тўртинчи авлод реактив қирувчи самолётлари билан учиб келаётганига ҳар бир босқичда гувоҳ бўлдик.»\n«Вагнер гуруҳи» Ливия пойтахти Триполида кимёвий қурол қўллашда ҳам айбланмоқда, деб хабар берган «Al-Araby Al-Jadeed» нашри 23 апрель куни МКҲ ички ишлар вазири Фатхи Башағага асосланиб.\nКузатувчиларга кўра, кимёвий хуружлар Москва президент Башар ал-Асадни қўллаб-қувватлаётган Сурияда кузатилгани каби «русча услубда» амалга оширилган.\n«Россия Қримда ва қисман Сурияда муваффақиятли равишда қўлланилган сценарийдан фойдаланмоқда», дейди AFRICOM разведкаси директори ўринбосари, АҚШ миллий гвардияси генерали Григорий Хэдфилд 29 май куни. «Россия суверен давлатга раҳна солиши мумкинлигини исботлади ва Африкада ҳам шундай қилишга тайёр.»\nМоскванинг «махфий армияси» умидсизликка тушган суриялик ёшларни Ливияда жанг қилиш учун оммавий ёллаш билан шуғулланиб, иккита қайноқ нуқтада аралаш фаолият олиб борган.\nКўплаб аудиоёзувлар ва матнлардан маълум бўлишича, Сурия миллий ёшлар партияси расмийси ёшларни «Вагнер гуруҳи» назорати остида ёлланма аскарлар сифатида хизмат қилишга чақирган.\nУ Ливиядаги «объектларни қўриқлаш учун ёлланганларга 1000 АҚШ доллари, гуруҳда сафида жанг қилганларга эса 1500 АҚШ доллари ойлик маоши таклиф қилиб, тўқнашувларда ҳалок бўлган ёки бедарак йўқолганларнинг оила аъзоларига қўшимча товон пули тўланишини» айтган.\nБу орада Россия армияси 2018 йилда Сурия армияси ва уларнинг россиялик иттифоқдошлари билан бирга кимёвий ҳужум уюштирган Думада ёшларга мўмай пул таклиф қилиш билан уларни аскарликка ёллай бошлаган, деб хабар берган «Al-Sharq al-Awsat» нашри февраль ойида.\nРоссия самолётлари «Вагнер гуруҳи» аъзолари ва ҳарбий жиҳозларни Ливиянинг Хмеймим базасидан Бенғозига олиб ўтишни бошлаган.\nБу орада Кремль Ҳафтарнинг Ливия миллий армиясини (ЛМА) қўллаб-қувватловчи пареллел Марказий банк ғазнасини тўлдириб келгани маълум бўлди.\nБМТ таҳлилчиларига кўра, 2016-2018 йиллар давомида Россиянинг «Гознак» давлат компанияси Ҳафтарга алоқадор параллел Марказий банкка 7,11 млрд. долларга тенг эквивалентдаги сохта Ливия валютаси етказиб берган.\n«Бу ҳодиса Россия Ливиядаги ножўя ва беқарорлаштирувчи ҳаракатларини тўхтатиши зарурлигини яна бир бор таъкидлайди», дейилади АҚШ давлат департаментининг 29 майги баёнотида.\nПутин ва унинг сафдошлари «Вагнер гуруҳининг» дунё бўйлаб операцияларини кенгайтиришга ҳаракат қилмоқдалар, аммо Сурия ва Ливиядаги низолар бир қатор сабабларга кўра Москва учун алоҳида аҳамиятга эга, дейди кузатувчилар.\nВагнер Кремль стратегик ва геосиёсий манфаатларни кўзлаган давлатларда ҳарбий операциялар олиб боради.\nСурия шарқий Ўртаер денгизи ҳудудига кириш имконияти ва бутун Яқин Шарқ учун дарвоза бўлиб хизмат қилиши сабабли Россия учун стратегик муҳим ҳудуд ҳисобланади, дейди олмаоталик сиёсий таҳлилчи, Қозоғистон стратегик тадқиқотлар институтининг собиқ ходими Талгат Исмагамбетов.\nРоссия ҳукумати Сурияни оккупация қилиши ортидан Яқин Шарқда дастакловни қўлдан бой берганидан сўнг, Кремль ўз эътиборини геосиёсий ва иқтисодий афзалликларга эга Ливияга қаратди, дейди у.\nИсмагамбетовнинг сўзларига кўра, Россия катта даромаддан ташқари геосиёсий дастак берувчи Ливиянинг нефть саноатида ўз улушига эга бўлишни истайди.\n«Ливияни назорат қилиш билан Путин Европага – Италия қарорларига ёки Германия позициясининг тўғриланишига таъсир ўтказа олади, яъни, Ливия нефтидан фойдаланаётган барча давлатларга таъсир қила олиши мумкин», деди у.\n«Ливиянинг яна бир қулайлиги – унинг Ўртаер денгизи ҳудудининг ўртасида жойлашганидир, Россия бу ерда ўз ҳарбий-денгиз кучларини жойлаштириши мумкин», дея таъкидлади у.\n«Агар Россия Ливия соҳилидаги базаларни қўлга киритса, кейинги мантиқий қадам – ушбу ҳудудга киришни тўсиб туриш учун доимий узоқ масофага ҳужум қила оладиган воситаларни жойлаштириш бўлади», деб айтган АҚШнинг Европа ва Африкадаги ҳарбий ҳаво кучлари қўмондони, генерал Жефф Харригян.\n«Бу воқеа юз берган тақдирда, Европанинг жанубий қанотида хавфсизлик билан боғлиқ реал муаммоларни келтириб чиқаради.»\nМарказий Осиёдаги имкониятлар\nАввалига гуруҳ ўз сафларини қувғин қилинган собиқ ҳарбийлар, каллакесарлар ва пул ва саргузашт қидириб юрадиган собиқ маҳбуслар билан тўлдирган бўлса, йиллар ўтиб, «Вагнер гуруҳи» тактикаси ўзгарди.\nКремлнинг бошқа қайноқ нуқталар қатори Украина, Сурия ва Ливиядаги операцияларидан кейин россиялик ёлланма аскарларнинг Марказий Осиёда пайдо бўлиши истиқболи айрим хавотирларни келтириб чиқармоқда.\n«Агар Россия қизиқиш билдирган ва ўзига шерик деб атаган давлат Москва геосиёсати манфаатларига зид ҳаракат қилишни бошласа, у ерда «кутилмаган меҳмонлар» пайдо бўлиши мумкин», дейди олмаоталик собиқ қозоқ армияси зобити, майор Даурен Оспанов.\nАнчадан бери Россиянинг стратегик манфаати доирасида бўлган Марказий Осиё Москва томонидан амалга оширилаётган гибрид урушларнинг пассив кўринишларига гувоҳ бўлмоқда, дейди кузатувчилар.\nБуни Қирғизистон мисолида кўриш мумкин, 2005 ва 2010 йилларда рўй берган инқилобларда Кремль сиёсий, иқтисодий ва ижтимоий жараёнларга таъсир қилмоқчи бўлган, деди Қозоғистоннинг амалий сиёсатшунослик ва халқаро тадқиқотлар маркази раҳбари, олмаоталик Айдар Амребаев.\n«Қозоғистон 2014 йилгача Украина босиб ўтган пассив даврни бошдан кечирмоқда, ўшанда Россия Украинадаги турли жараёнларга таъсир қилишга уринган», деди у.\nИстеъфога чиққан қозоғистонлик зобит Оспанов Вагнер ёлланма аскарлари Марказий Осиё давлатларида пайдо бўлиши мумкинлигини истисно қилмади.\n«Агар бу ҳудуддаги давлат Москва таъсиридан чиқиб, Ғарб давлатлари билан ҳамкорликни кучайтириш билан ўз сиёсатини тубдан ўзгартирса, шу каби сценарий юз бериши эҳтимолдан холи эмас», деди у.\n[Мақолани тайёрлашга Олмаотадан Канат Алтинбаев ўз ҳиссасини қўшди]\nПОДШОҲИМИЗ айтганидек, Россия поёнсиз. Жуссаси кичик бўлса, «кичкина деманг бизни, кўтариб урамиз сизни». Умуман олганда эса, бу Россия манфаатлари. Буни сиз эмас, балки Россия ва унинг халқи ҳал қилади. Мустамлакалар ҳақида гапирадиган бўлсак, сиз нима хоҳлагандингиз, сизнинг қисматингиз бу. Россиянинг парчаланишига келсак, «дафн маросимингизда шамоллаб қолмасак бўлгани» (В. Путин). Бизни жазоламоқчи бўлганлар жуда кўп эди: мўғуллар, французлар, Гитлер бошчилигидаги жамоавий Европа, Япония ва бошқалар. Қаерда ҳозир улар? Россиянинг эса ҳудуди кенгайган. Шундай экан, хуш келибсизлар.\nБиринчидан, Путиннинг қўшни мамлакатларда яшайдиган русларга ғамхўрлик қилиши тўғрисида айтган гаплари ёлғон. Буни қуролланмаган нигоҳ билан кўриш мумкин, чунки уни Россияда яшайдиган руслар турмуш даражасининг пастлиги ҳам қизиқтирмайди! Афтидан, унда Ленинда бўлгани каби тўлиқсизлик комплекси бор. Буни нима деб номланишини унутдим, паст бўйлилар комплекси эдими?\nҲаа, Кремл Ироққа тегманглар деган пайтда ёмон эди, энди эса 1200 та ёмон одам бутун дунёни эгаллаб олди\nМақола муаллифига савол: Ливия, Сурия, Ироқни ким вайрон қилди; нега бу ҳақда гапирмайсан? Ўз чегараларидан 10 000 км узоқликдаги ҳудудда АҚШнинг қандай манфаатлари бор?\nЭронлик сифатида, менинг давлатим сўнгги 40 йил ичида Россиянинг янги колониясига айланганини кўрдим. «Бош руҳоний» Али Хуманаий рус қўғирчоғидан бошқаси эмас https://www.facebook.com/100009524379171/videos/1396730330654433/. Эрон сурияликларни ўлдириш учун минглаб «инқилоби қўриқчиларини» юборди ва Россиянинг Яқин Шарқдаги экспансияси учун замин яратди. Россия ҳозирда ўзининг итоаткор иттифоқчилари: Эрон ва Сурия режимлари ёрдамида Афғонистон, Яман ва эндиликда Ливияда ўз таъсирини кенгайтирмоқда. Яқин Шарқда Россиянинг янги империялизми куч олмоқда ва буни ҳеч ким тўхтата олмайди. Баҳром Данеш\nБаҳром, ўқимишли одамга ўхшайсан, гап-сўзларингдан кўриниб турибди. Шунчаки битта нарсани тушуниш керак: русларни даҳрий деб аташ мумкин, гап мана шунда! Албатта, руслар орасида насронийликка эътиқод қилувчилар ҳам бор, аммо уларнинг сони жуда кам. Ҳатто Худога ишонмайдиган руслар орасида ҳам ҳалол, инсофли одамлар бор. Аммо Кремлга ишонч йўқ! Бутун дунё сўқир бўлиши ва буни тушунмаслиги мумкин эмас, улар ҳам шундай дейишади. Бундан ташқари, Путинда номукаммаллик комплекси бор, бошқача қилиб айтганда, паканалар комплекси!\nЭронлик сифатида, менинг давлатим сўнгги 40 йил ичида Россиянинг янги колониясига айланганини кўрдим. «Бош руҳоний» Али Хуманаий рус қўғирчоғидан бошқаси эмас https://www.facebook.com/100009524379171/videos/1396730330654433/. Эрон сурияликларни ўлдириш учун минглаб «инқилоби қўриқчиларини» юборди ва Россиянинг Яқин Шарқдаги экспансияси учун замин яратди. Россия ҳозирда ўзининг итоаткор иттифоқчилари: Эрон ва Сурия режимлари ёрдамида Афғонистон, Яман ва эндиликда Ливияда ўз таъсирини кенгайтирмоқда. Яқин Шарқда Россиянинг янги империялизми куч олмоқда ва буни ҳеч ким тўхтата олмайди.\nРоссия – терроризмни қўллаб-қувватловчи давлат.\nБўлмағур мақола. Битта ҳам факт йўқ. Бу мамлакатларни ким бу ҳолга олиб келгани ҳақида гапирсангиз яхшироқ бўлар эди!\nЯна битта пули тўланган сафсата!!\nРоссия парчаланиш арафасида эканлиги қандоқ ҳам яхши\nРусофоблар сафсатаси, Ғарб ҳаммангизни яхши кўради, ҳамма яхши яшаши учун қўлдан келганини қилади!!!\nЯқинда бутун дунё русофобга айланади. Россия халқлар учун қамоқхона ва халқаро даражадаги яккамохов\nРоссия шафқатсиз жазоланиши керак\nУуҳ, ёвуз руслар ҳозир ҳужум қилади! Она мушук болачаларини ташлаб кетди, бунга Кремл, руслар ва шахсан Путин айбдор! Америкосларнинг сизнинг мамлакатингизда ҳеч қандай манфаатлари йўқ, шундайми? Ёки бу улар учун нормал ҳолат, лекин Россия ўз мақсадларини кўзласа, войдодми? Муаллифдан русофобиянинг ҳиди келиб турибди, у тинмай Америка ОАВ ва расмийларнинг баёнотларини келтирмоқда, ахир улар ҳақиқатдан бошқа ҳеч нарса гапирмайдилар-да.\nҚизиқ, Россиянинг қотил жамоалари Ливияда нима қиляпти?


Швеция полицияси Ўзбекистонга берган 9 ўзбек ҳибсга олинди - 14 Февраля 2012 - ХИМОЯЧИ\nВоскресенье, 18-04-22, 01:38\nМАНЗИЛИМИЗ Бош саҳифа Рўйхатдан ўтиш КИРИШ ГУВОХНОМА\nГлавная » 2012 » Февраль » 14 » Швеция полицияси Ўзбекистонга берган 9 ўзбек ҳибсга олинди\nШвеция полицияси Ўзбекистонга берган 9 ўзбек ҳибсга олинди\nБарно Анвар 13.02.2012\nБ у ҳақда Озодликка 13 феврал куни йўлланган ва ҳали расман тасдиғини топмаган хабарга кўра, Швециядан сиёсий бошпана қидирган ҳамда Миграция хизмати томонидан бу ҳақдаги сўровига рад жавобини олган 9 ўзбекистонлик ўтган душанба куни мамлакатдан депортация қилинган.\nЎзини Нодирбек, деб таништирган ва бу ҳақда Озодликка интервю берган манбага кўра, ёши 26-34 ёшлар атрофида бўлган ўзбекистонлик йигитларнинг 8 нафари Тошкент аэропортидаёқ ҳибсга олинган.\nЯна бир нафари эса эртаси куни ўз уйидан Миллий хавфсизлик хизмати ходимлари томонидан олиб кетилган.\n- Уларнинг ҳаммаси ҳозир қамоқда. Уйдагиларга жуда қўпол муомалада бўлинаяпти. Учраштиришмаяпти. Биздаги маълумотларга кўра, уларнинг ҳаммасига диний эътиқод билан боғлиқ айбловлар қўйишга ҳаракат бораяпти,- дейди Нодирбек Озодлик билан суҳбатда.\nНодирбек айни кезда Швецияда ва у ўз танишлари билан бирга жўнатилган йигитлар тақдири юзасидан расман маълумот беришини сўраб, Стокҳолм полициясига мурожаат қилган.\nПолиция ўзбекистонлик 9 йигит депортация қилингани ҳақида маълумот берган. Аммо, бу экстрадицияга ўхшайди, дея тахмин қилмоқда Нодирбек.\n- Буларнинг бошпана ҳақидаги сўрови кўриб чиқилган ва рад жавоб бўлгандан кейин депорт қилинган. Лекин биз ҳайрон қолаяпмизки, нимага унда уларни алоҳида самолёт билан Ўзбекистонга олиб бориб, МХХнинг қўлига топшириб келишяпти?! Улар Ўзбекистон МХХ қанақалигини билмайдими?! - дея савол билан юзланади Нодирбек.\nУ Ўзбекистонга бериб юборилган 9 ўзбекдан бири - 27 ёшли Элдор Маматов ҳақида бироз маълумотга эгалиги, бошқа йигитлар ҳақида эса четдан хабардор эканини ҳам қўшимча қилди.\nУнга кўра, Ўзбекистон МХХ қўлига топширилган йигитларнинг оила-аъзолари ва Швециядаги яқинлари бу ҳақда очиқ гапиришдан чўчимоқда.\n- Уларга МХХ жуда қўпол муомала қилаяпти. Ҳаммаси бу болаларнинг тақдиридан қўрқиб гапиришга ботинолмаяпти,- дейди Нодирбек.\nОзодлик айни масала юзасидан Швеция полициясига мурожаат қилди ва ҳозирча полициядан расмий маълумот олишнинг имкони бўлмади.\nМаълумки, Шведция полицияси сўнгги икки йил ичида юздан ортиқ ўзбекистонликни бошпана ҳақидаги сўровини рад этиб, Ўзбекистонга депортация қилган.\nБироқ норасмий маълумотларга кўра, бу 9 ўзбекнинг қай вазиятда Ўзбекистонда ҳибсга олинганидан келиб чиқиб, улар депортация эмас, экстрадиция қилинган, яъни Ўзбекистон расмийлари сўровига кўра бериб юборилган.\nҲозир таҳририят вазиятни тўлиқ ўрганишга уринишда давом этмоқда ва тафсилотлар маълум бўлгач, эълон қилади.\nҚуйида эса ўзини Шведциядан Нодирбек, деб таништирган ўзбекистонлик билан суҳбатни тўлиқ тинглашингиз мумкин.\nКатегория: ИНСОН ҲУҚУҚЛАРИ | Просмотров: 838 | Добавил: himoyachi | Рейтинг: 0.0/0\nTЎХТА ДИКТАТОР каримов\nТ А Я Н Ч\nА Р Х И В - 2


“Этик” ичида “замбуруғ”. Ёхуд Италия нега коронавирусга қарши кураша олмади? - Darakchi\n“Этик” ичида “замбуруғ”. Ёхуд Италия нега коронавирусга қарши кураша олмади?\nДУНЁ 25.03.2020, 09:05\nХалқаро тадқиқотчилар жамоаси томонидан юритиладиган “Worldometers” портали маълумотига кўра, бугун дунёда короновирус (COVID-19) пандемияси қамраб олган кишилар сони 400 мингдан ортиқни ёки дунё аҳолисининг 0,004 фоизини ташкил этмоқда.\nКасалланганлар ичида вафот этганлар 16,5 минг нафарини (4,3%) ва соғайиб кетганлар 102,5 минг нафар (26,7%).\nАлбатта касаллик дунё миқёсида бир текис тарқалмаган. Хусусан, короновирусдан энг кўп жабр кўраётган мамлакат Италия бўлиб қолмоқда.\nБугунги кунга келиб мазкур мамлакат аҳолисининг (60,4 млн. киши) қарийб 64 минг нафари короновирусга чалинган. Бу эса ҳар мингинчи италиялик короновирус билан зарарланганини англатади ёки ҳар бир миллион кишига 1057 нафар бемор тўғри келмоқда.\nМазкур касалликдан вафот этганлар сони бўйича ҳам Италия жаҳонда энг кўп қурбон берган мамлакат бўлиб турибди – 6 мингдан кўпроқ ёки жами касалланганларнинг 9,5 фоизи.\nАфсуски Италияда мазкур касалликка чалинганлар ўртасида соғайганлар кўрсаткичи ҳам унчалик юқори эмас ҳозирча – бор йўғи 7,4 минг киши (11,6 фоиз) тузалди.\nТаъкидлаш жоизки, Италия касаллик ўз ҳудудида аниқланган (2 киши) дастлабки кунлардаёқ, яъни 31 январда мамлакатда фавқулодда ҳолат жорий қилган бўлишига қарамай, пандемиянинг бу қадар кенг қулоч ёйишини тўхтатиб қола олмади.\nХўш бунга сабаб нима?\nҚанчалик ачинарли бўлмасин бунга асосий сабаб – италияликлар дастлабки кунларда кўркўрона қаҳрамонлик кўрсатишиб, турли умумий овқатланиш муассасаларида тўпланишни тўхтатишмаганлиги, флешмоблар уюштириб, “ўзларининг короновирусдан қўрқмаслигини” кўрсатиши бўлди, дейишмоқда кузатувчилар.\nНатижада 30 кун ичида Италида короновирус юқтирганлар сони минг маротаба ортиб, 2 мартдаёқ 2 минг кишидан ортиқ фуқарога юқди. Бу пайтда мамлакатда 50 нафардан ортиқ бемор ҳалок бўлиб улгурган эди.\nКейинги кунларда касалланганлар сони ҳар куни геометрик прогрессиафавя билан ортиб бориши оқибатида, табиий равишда, унинг тарқалишини тўхтатиш ҳам, беморларни даволаш ҳам қийинлашиб бораверади. Чунки ҳар қандай мамлакатнинг эпидемияга қарши салоҳияти иқтисодий имкониятлар ва касалланиш кўламига тескари пропорцияда бўлади.\nЮзага келган вазиятда Италия ҳукумати энг оғир карантин чораларини жорий қилишга мажбур бўлмоқда:\n- фуқаролар энг зарур ҳоллардан ташқари барча ҳолатларда мамлакат бўйлаб ҳаракатлана олмайдилар;\n- ҳар қандай кўринишдаги жамоавий тадбирлар бекор қилинган;\n- мазкур қоидаларга риоя қилиниши устидан полиция ва армия назорати ўрнатилган.\n- карантин чораларини бузган фуқаролар жарима ёки қамоқ жазосига тортилади.\nЭнг муҳими эмидемия кўлами кенгайиб кетганлиги туфайли мазкур чекловлар қанчалик узоқ давом этиши номаълумлигича қолмоқда. Бу эса узоқ муддатли ижтимоий ва иқтисодий муаммоларни келтириб чиқариши турган гап.\nЎзбекистон ва ўзбекистонликлар қандай хулоса чиқармоғи лозим?\nФақат ақлсиз кишилар ўз хатоларидан хулоса чиқарадилар, дейишади. Шундай экан, италияликлар қоқилган чуқурларни биз — ўзбекистонликлар четлаб ўтишимиз лозим.\nБунинг учун, бугунги кунда Ўзбекистонда киритилган карантин чекловларига сўзсиз амал қилиш ҳар бир фуқаронинг ҳаёт-мамот масаласига айланмоғи лозим.\nҲозирда амал қилишимиз керак бўлган чораларни қанчалик сабр-тоқат билан қабул қилсак, короновируснинг мамлакатимизда тарқалиши шунчалик чекланади ва ушбу чекловлар тез фурсатларда ечилиши имконияти ортади.\nБошқа томондан, фуқароларимиз давлат томонидан вирус тарқалишининг олдини олиш бўйича амалга оширилаётган кенг кўламли ишларга ўз ҳиссаларини қўшишса, нур устига аъло нур бўлган бўлар эди. Хусусан, қўшни Қозоғистонда мамлакат фуқаролари томонидан шу мақсадларда йиғилган хайрия маблағлари миқдори бир неча кун ичида салмоқли маблағни ташкил этгани, ўзбекистонликларни ҳам бефарқ қолдирмаган деган умиддамиз.\nХулоса қилиб айтадиган бўлсак, башарият ва юртимиз бошига иш тушган бугунги кунларда, ҳар бир фуқаро ўзининг масъулиятини намоён этса, Италиядаги каби тизгинсиз вазият юзага келмаслигига ишонамиз.\nСухроб Юсупов, таҳлилчи\nДунёга машҳур композитор оламдан ўтди


Чўлпон шеърлари таржимасининг қиёсий таҳлили | Azam Abidov\nТурли даврларда, муайян ҳудудларда юзага келган маърифатпарварлик ҳаракати асосида адабиётда реалистик услубнинг устуворлиги ўзига хос аҳамият касб этади.\nМиллий адабиётимизнинг ёрқин номояндаларидан бири – Чўлпон ана шундай услуб сирасига мансуб ижодкорлардан эди.\nУнинг ижодий мероси реалистик принципга асосланганлиги, ўлмас мавзулар орқали долзарб миллий муаммоларга мурожаат этиши, гўзал бадиий тасвир, бетакрор поэтик образларни ифодалашда айрича хусусиятга эгалиги билан ўзбек адабиёти ва санъати ривожида муносиб ўрин тутади.\nЧўлпон шеърларидан намуналарни туркиялик чўлпоншунос олимлар – Иброҳим Ёрқин, Саодат Чиғатой турк тилига, Арслон Субутой шоирнинг «Гўзал Фарғона» («Гўзал Туркистон»), Йоҳаннес Бензинг «Турмушми бу?» шеърларини немис тилига ўгиришган. Англиялик Олаф Кероу, америкалик Эдворт Оллворт ва Жон Маккейнлар Чўлпон шеърларини инглиз тилига таржима қилганлар.\nШоирнинг «Кишан», «Бас энди», «Бузилган ўлкага», «Кўнгил», «Куз» каби шеърлари тоталитар тузум, ҳукмрон мафкура, чексиз хўрлик ва азоблардан чарчаган муаллиф матонатининг энг сўнгги паллаларида яратилгандек, назаримизда. Айнан мана шу ижод намуналарида унинг руҳиятидаги оғир нуқталар очиқ-ойдин намоён бўлган. Хориж чўлпоншунослари тадқиқотларини кузатганимизда, шоирнинг айнан юқорида қайд қилинган шеърларининг тадқиқ ва таржима қилинганлигига гувоҳ бўламиз.\nЧўлпон ҳаёти ва ижодининг оловли йўлларида яратилган «Бас энди» шеърининг таржимаси турли миллат олими ва таржимашунослари қаламига мансублиги билан характерлидир. Шеърни илк бор Эдворд Оллворт, кейин турк таржимони Мел Кенне билан биргаликда, шунингдек, ёш ўзбек шоири ва таржимони Аъзам Обидов инглизчага ўгиришган. Ўзбек тилидаги бир шеърни ўзбек, турк ҳамда инглиз таржимонлари томонидан инглизчалаштирилиши ҳозирча кам учрайдиган ҳодиса. Уларни қиёсан таҳлил қилиш эса, муайян назарий ва амалий хулосалар чиқаришга асос бўлади.\nЭдворд Оллворт ушбу шеърни тўлиқ эмас, муаллиф дард-аламларининг кульминацион нуқтаси акс эттирилган қисмларни инглизчага ўгирган. «Муайян оригинал шеърнинг маълум бир қисмининг таржима қилиниши… аниқ таржима талабларини қасддан бузиш демакдир, бундай ҳолатда таржимон асарнинг яратилиш ибтидосида иштирок этмайди ва натижада таржима асар шунчаки яратилиш воқеасигина бўлиб қолаверади», деб ёзади словак олими ва таржимашуноси Диониз Дюришин. О’Брайен Жасти эса, «таржимон фақат ўзига маъқул бўлган, таъсирланган бадиий асар намуналарини бир тилдан бошқа тилга таржима қилиши керак», деб таъкидлайди. Таъсирнинг махсулидан яратилган муайян таржима асар унинг (таржиманинг) бирламчи шарти, аммо, шунингдек, таржима амалга оширилаётган давр шарт-шароитлари ва эҳтиёжлари ҳам ўгирма манбаини танлашга таъсир этиши мумкин. Америкалик олимнинг шеърдан таъсирланганини инкор этмаган ҳолда, у амалга оширган таржима вариантининг яратилиш эҳтиёжини бадиий таржиманинг иккиламчи шарти билан изоҳлаймиз. Аниқроқ қилиб айтганда, Эдворд Оллворт ўгирмаси фақат индивидуал фикр исботи учун хизмат қилган.\nШу ўринда Эдворд Оллворт таржимаси вариантидаги яна бир кемтиклик хусусида.\nАмерикалик олим-таржимон Чўлпоннинг «Бас энди» шеърининг иккинчи ва тўртинчи мисраларини таржимада чалкаштирган ёки юқорида таъкидланганидек фикр исботи учун шеърнинг энг муҳим қаторларини танлаб, икки устун бирлигидан ўз она тилида янги бир тўртликни ҳосил қилган. Америкалик олим-таржимон аслиятдаги, тартибга риоя қилмаганлиги сабаб, унинг айнан қайси мисрани инглизчалаштирганлигини фарқлашда чалкашасан, киши.\nБундай ҳолатлар таржимашунослар таъкидлаган услубдан-услубга кўчиш ҳодисасининг бир кўриниши сифатида ёки олим – таржимоннинг ўзига хос услуби, тадқиқотлари, йўналишларидан келиб чиқиб баҳоланса, Эдворд Оллворт тутган йўлга эътирозимиз йўқдек, лекин таржима талаблари ва тамойилларига кўра аслият муаллифининг табиатини теранроқ англаш ва англатиш учун бундай йўл ўзини ҳеч қачон оқламайди. Ваҳоланки, ижоднинг ҳар қандай йўналишида ҳам бадииятнинг асосини ташкил қилувчи элементлардан бири услубдир. Рус танқидчиси Белинский услубнинг аҳамияти ҳақида тўхталиб, шундай фикрни билдирган: «Услуб – бу иқтидорнинг ўзи, услуб – бу фикрнинг ойдинлиги, сезгирлиги. Услуб мудом шахсият, характер каби оригинал».\nТурк таржимони ва Мел Кенне, шунингдек, Аъзам Обидов қаламига мансуб ушбу шеър таржимаси эса тўлиқ ва мукаммаллиги, ҳеч қандай мақсадга асосланмаганлиги, энг асосийси, таржиманинг таржимон руҳий олами муштараклиги замирида юзага келганлиги билан қимматлидир.\nМазкур таржималарни тадқиқ қилиш жараёнида шеърнинг мазмун, моҳияти ва шоирнинг руҳий кайфияти ҳар учала таржимада тўлалигача намоён топганлигини сўзларда учраши мумкин бўлган қусурлар деярли мавжуд эмаслигини айтиб ўтиш лозим.\nЭдворд Оллворт ўз таржимасини тушунарли ва содда тилда беришга интилади. Бадиий асарни содда, халқ тушунадиган тилда ифодалаш давр адабиётининг энг муҳим жиҳати эканлигини ҳам инкор этмаймиз. Лекин, назмни насрдан фарқ қилдириб турадиган услубий воситалар, айниқса сўз қудратининг шеърдаги инъикоси таржимада ифода этилмаса, бадиий фикр ўз хусусиятини йўқотса, унда шеърни оддий гапдан фарқи қолмайди. Қолаверса, Чўлпон шеъриятининг бетакрорлигини таъминлайдиган асосий унсур, исталган мавзуда – хоҳ у ижтимоий, хоҳ сиёсий ёки хоҳ у муҳаббат мавзуда бўлсин сўз қудратининг чексиз ифодаси, руҳий оғриқнинг шоир сатрларида жонли суръатда акс эттирилганлиги билан характерланади.\nЭдворд Оллворт таржима қилган вариантда юқорида таъкид этилган Чўлпон шеърларига хос хусусиятлар тўлиқ ифода этилмаган.\nЧўлпоннинг мазкур шеъри таржимасида шоир руҳиятидаги исён, мустамлакачилик зулмига қарши ҳайқириқ, шоирнинг аламли шиддати турк таржимони ва Аъзам Обидов ўгирмаларида бирмунча чуқурроқ ифодаланган. Лекин, шеър бадииятини таржимада сақлаб қолиш, Чўлпон шеъридаги ҳар бир сўз, хусусан, лисоний жилоланишлардаги изчилликни атрофлича ўрганиб, инглиз ўқувчисига ҳам шеър аслиятдагидек таъсир қилишини таъминлаш Турк таржимони вариантида яққолроқ кўзга ташланади.\nФикримизни далиллашга ҳаракат қиламиз:\nЁвумга отмак истаймен.\nАмалга етмак истаймен…\nThe last stone left in my hand,\nI want to fling at my enemy;\nThe last wish left in my heart,\nI want to reach the goаl.\nҚайд қилинган сатрларда шоирнинг «ёв»ига қарата айтган, нафратга йўғрилган аламли хитоби, руҳиятидаги тушкун кайфияти акс этган. Мазмунга шакл, халқона оҳанг ҳамоҳанг. Шеър кескин ижтимоий фикр билан йўғрилган. Мазкур сатрлар шоирнинг «фикр ва туйғуси» муштараклигида яралганлиги сабаб ўзига хос таъсир кучига эга.\nАслиятдаги «ёвумга отмак истаймен» мисрасидаги «истамоқ» феълини турк таржимони «long», Эдворд Оллворт ва Аъзам Обидов «want» шаклида ифодалаган. Ҳақиқатдан бу сўзларнинг луғавий маъноси «истамоқ». Лекин, бу сўзлар маъно товланишига кўра фарқланади. «Long» хоҳишнинг энг юқори даражасини (жуда, астойдил) акс эттириш учун қўлланса, «want»да бундай хусусият йўқ. Шу сабабли Турк таржимони таржимасидаги «long» Чўлпон қалбидаги «истак»ни тўлалигича намоён қилиш билан бирга, шоир руҳиятидаги ҳолатни ва шеърдаги пафосни аниқ кўрсатиб бера олган дейиш мумкин.\nҚуйидаги мисоллар турк таржимони таржимасининг Аъзам Обидов, Эдворд Оллворт ўгирмаларига нисбатан мукаммалроқ эканлигини яна бир бор исботлайди.\nТурк таржимони «Амалга етмак истаймен» сатрини «I long to shed for my lifelong aims» деб инглизчалаштирган бўлса, Аъзам Обидов «And I wish to have high rank», Эдворд Оллворт эса «I want to reach the goal» шаклида берган. Кўринадики, турк таржимони вариантида «Бас энди» шеъридаги бадиий тил ва нутқ аслиятга муқобил бўлиши билан бирга Чўлпон руҳий олами ҳасратларига яқин ифодаланган.\n«Бас энди» шеъридаги шоир руҳий олами, бадиий маҳорати ва эстетик принципи, шунингдек, поэтик ифодавийлик яхлитлиги асосида юзага келган шакл ва мазмун бирлигини бошқа таржимонларга нисбатан тўлиқроқ сақлаб қолиш ҳам турк таржимони вариантига хос эканлигини қуйидаги мисол яна бир бор исботлайди:\nЕтар бас, чекдан ошгандир\nТўлиқдир, балки тошгандир\nThat’s enough! There is finally a limit That will do, enough, no limit,\nTo all these insults, this humiliation! This reviling and damnation.\nThe edge that’s arrived at bit by bit May be full or flowed out,\nIs only self-doubt and deprivation! Baseness with low-down action.\nАслиятдаги «Бу қарғиш, бу ҳақоратлар!» сатрини «To all these insults, this humiliation!», деб инглизчага ўгирган Турк таржимони «қарғиш» ва «ҳақорат» сўзларини аслиятга муқобил беришга ҳаракат қилган. Маълумки, бир сўзнинг бир неча маънога эга бўлиши бошқа тиллар қаторида инглиз тилида ҳам мавжуд. Одатда сўзларнинг луғатдаги тартибланишига кўра унинг доминанти ҳар доим биринчи рақам билан белгиланади. Бизнингча, таржимон маълум бир сўзга маъно юклатишдан олдин унинг қўлланилиш доираси билан бирга ифода чегарасига ҳам аҳамият берса мақсадга мувофиқ бўларди. Чунки, бадиий таржимада сўзнинг маъно ўринлари ҳам муҳим аҳамият касб этади, деб ўйлаймиз. Шунга кўра «insults», «humiliation» кабилар «қарғиш», «хўрлаш ва ҳақорат» каби маъноларни англатишда инглиз тилидаги доминант сўзлар ҳисобланади. Турк таржимони шеърни сўз маъноларининг тилдаги ўрни, маъно чегарасига эътибор берган ҳолатда инглизчалаштиришга ҳаракат қилган. Сўзларнинг моҳият доирасидан четлашмаган тарзда таржима қилингани боис, муаллиф фикри аниқ ва чуқур очиб берилган.\nФикримизча, Аъзам Обидовнинг илк таржималарига хос мазкур вариантда таржимон танлаган инглизча сўзлар аслиятдаги маънони тўлиқ бера олмаган. Шеърдаги шакл ва мазмун яхлитлиги муваффақиятли чиқмаган.\nТаржимашунос олим Комилжон Жўраев таржимачилик хусусида шундай фикр билдиради: «Таржимачилик иши миллий адабиётларни ўзаро айирбошлаш, бирида учрайдиган миллий биқиқлик ва камчиликни иккинчисида бартараф қилишга имкон берувчи энг ишончли воситалардан бири. Таржимон эса шу ижодий жараённи амалга оширувчи адиб. Унинг фаолияти фақат тил билиш ёки истеъдод билан, ёинки таржимачилик ишига зўр иштиёқи билангина белгиланмайди. Шоирона дид, нафосат, зеҳн, зийраклик, уқувга эга бўлмаса, ундай таржимондан ҳақиқий санъат асари кутиш амри маҳол».\nЮқоридаги ўгирмаларни қиёсий таҳлил қилиш натижасида, турк таржимони фойдаланган сўзлар Аъзам Обидов ва Эдворд Оллвортникига нисбатан аслиятга маъно жиҳатидан анча яқин, шоир руҳиятига мос талқин қилинганлиги намоён бўлади. Лекин, бу ерда асосий гап сўзнинг аслиятдаги маънога яқинлигидагина эмас, балки, ўша сўзда ифода топган маъно ва у юзага келтирувчи ҳис- ҳаяжоннинг асар руҳиятига уйғун ва мутаносиб эканлигидадир. Турк таржимони ва Мел Кенне таржималарида бундай жиҳатлар кўп учрайди.\nЧўлпоннинг «Кўнгил» шеърини ҳам уч таржимон уч хил йўл билан инглизчага ўгирган. Улардаги услубнинг ўзига хослиги, бирининг иккинчисига ўхшамаслиги, бир томондан, уларнинг таржима соҳасида индивидуал таржима услубига эга эканлигини кўрсатса, иккинчи томондан Чўлпон шеърининг уч хил кўринишда инглизчалаштирилиши шоирнинг ўз давридаги изтиробини, оғир руҳий ҳолатини, ички дунёсини, замондошлари қалбида алангаланган, лекин очиқ айта олмаган дарду аламларини янада теранроқ англаш имконини беради.\nҲар учала таржимон шеърнинг асосий мазмунини сақлаган. Сатрлардаги моҳиятни ўз маҳорати, тушунчасига мос ўгирган ва ҳар қайси таржимада ўзига хос ютуқлар, шунингдек, камчиликлар ҳам мавжуд. Лекин мисраларга юклатилган маънони таъсирчан ифодалаш мақсадида, танланган сўз эквивалентлари, улардаги мазмуннинг ёритилиш доираси ва бадиий эстетик таъсири, образли табиати, энг муҳими, бадиий бўёқдорлиги, аслиятдаги маънони тўлиқ бериш, шеърдаги шакл ва мазмун бирлигини сақлаб қолишга интилиш таржималар ўртасидаги умумийлик билан бирга, муайян фарқни юзага келтирган.\nФикримиз исботи учун шеърнинг биринчи тўртлиги таржимасини қиёслаб кўрайлик:\nКўнгил сен бунчалар нега\nКишанлар бир-ла дўстлашдинг?\nНечун сен бунча сустлашдинг?\nOh my heart! Why do you behave\nSo amicably toward these chains?\nYou never weep or writhe in pain,\nHow can you endure your endless silence?\nТаржимада шеър бадиияти ва мазмунини сақлаб қолишда етакчи бўлган турк таржимони бошқа таржимонларга нисбатан адабий тил меъёрларига кўпроқ риоя қилган. Чўлпон лирикасига хос реал воқеликни бадиий ҳақиқат мезонига сингдиришдек бетакрорликни турк таржимони ушбу шеър таржимасида ҳам сақлаб қолишга ҳаракат қилган. Лекин, сўзлар оҳангдошлиги таржимоннинг бошқа таржималарига нисбатан аслиятдагидек ифодаланмаган. Сўзлардаги бадиийликни, ранг-барангликни сақлаб қолишга интилиш Аъзам Обидов ва Жон Маккейннинг баъзи таржималарига ҳам хос. Аслиятдаги «дўст» сўзини Жон Маккейн ва Аъзам Обидов «friend» «be friend» деб ифодалаган. Турк таржимони эса Мел Кенне ёрдамида «amicably» билан алмаштирадики, айнан шу сўзга хос бўлган бадиий тушунча шеър савиясини сақлаб қолиш билан бирга унинг ихчам ифодаланишини ҳам таъминлаган «Amicably» бадиий сўз ҳисобланиб, кўп ҳолларда шеъриятда қўлланилади. Бундай ўринларни турк таржимони таржимасида кўп учратиш мумкин. Шеърнинг кейинги бандларини Жон Маккейн туркиялик таржимонга яқинроқ услубда инглизчалаштирган. Яъни, танланган сўзлар, уларнинг сатрларда ифодаланиши, қаторлар кетма-кетлиги, шунингдек, предикативликнинг сақланиши каби таржимадаги асосий унсурлар бир-бирини тўлдиради. Жон Маккейн ҳам шеъриятдаги мусиқийликни аслиятдагидек ифодалашга интилган.\nАммо ҳар икки таржимон (турк таржимони, Жон Маккейн) Чўлпоннинг «Кўнгил» шеъридаги оҳангни, ритмни, энг муҳими, шеърнинг асосий бадиий воситаси ҳисобланмиш қофияни таржимада муваффақиятли бера олмаган.\nАъзам Обидов шеърнинг шакл ва мазмун уйғунлигини сақлаб қолишга интилган.\nАъзам Обидов таржимасидаги ижобий жиҳатлардан яна бири, мумтоз адабиётимизга хос хусусият — сўзларни ноўрин такрор қўлламаслик билан муаллиф фикрини айнан беришга ҳаракат қилишдир.\nТаржима маълум бир миллат вакилларига нотаниш бўлган иккинчи бир халқнинг маданияти ва менталитетини таништиришда кенг имкониятлар яратиш билан бир қаторда, бадиий асар, маълум маънода «ривожланиш» жараёнини ҳам бошидан кечиради.\nТаржима иши кўпчилик ўйлаганидек асл нусхани иккинчи бир тилда шунчаки талқин этишдек осон иш эмас. Айниқса, Шарқ ва Ғарб ўртасидаги тафовутлардан келиб чиққан ҳолда мавжуд бўлган барча соҳалардаги жиҳатлар, яъни, миллий колоритни ташкил этувчи миллий дунёқараш, миллий муҳит ва яшаш шароити ҳам ҳамюртларимиз онгида юз берган ўзгаришлар, давр руҳи, яъни, қарийб етмиш йил аввалги хронотоп билан боғлиқ жиҳатларни таржимада сақлаб қолишдек масъулият бу мураккабликни янада оширади. Таржима халқлар ўртасидаги умумбашарий ғояларнинг тарқалишига хизмат қилиш билан бирга, миллатнинг бадиий санъат дурдоналарини дунёга намоён қилади. Миллатлар, халқлар, элатларни бир-бирига яқинлаштиради. Жаҳон маданияти, айниқса, сўз санъати юксалишига хизмат қилади.\nМазкур кузатувлар қуйидагича хулосалар чиқаришимизга имкон беради:\n1. Чўлпон лирикасининг ўзига хос, бетакрор жиҳати ҳаёт ҳақиқатини, ижтимоий турмуш муаммоларини бадиий эстетик меъёр билан, шеърият қонун қоидаларига путур етказмай, китобхон тафаккури кўзгусида жонли суръатда акс эттириши ва шеъриятдаги бадиий янгиланишнинг етакчиси бўлганлиги билан характерланади;\n2. Жадид адабиётининг йирик намояндаларидан бири бўлган Чўлпон ижодини ўрганишга, асарларидан намуналар таржима қилишга бўлган талаб ва қизиқиш йилдан-йилга кучайиб бораётгани, хусусан, ўзбек жадид адабиёти, умуман, ўзбек халқи ҳаёти, маданияти, санъатига қизиқиш кенгайиб бораётганини кўрсатади;\n3. Чўлпон ижодидаги индивидуал услубнинг ўзига хослиги натижаси ўлароқ, унинг шеърлари нафақат Америка, балки Европа ва қардош халқлар адабиётшуносларининг ҳам диққат марказида бўлган ва шоир шеърлари жуда кўп тилларга таржима қилинган;\n4. Чўлпон шеърларини турли даврларда таржима қилган таржимон олимларнинг тафаккур тарзи, макони, ўй-фикрлари, шоирнинг шахсий қарашлари у яшаган даврдан фарқ қилса-да, унинг бадиий-ғоявий мақсадини таржима тилида асосан аслиятдагидек бера олганлар. Чўлпоннинг «Бас энди» шеърини инглизчага ўгирган турк таржимони Эдворд Оллворт ва Аъзам Обидовга нисбатан шоир шеърларидаги нафисликнинг муҳим белгиларини, айниқса, миллий руҳни, асардаги пафосни аслиятдагидек ўгиришга муваффақ бўлганини кўрамиз;\n5. Эдворд Оллвортни жадид адабиёти вакиллари ҳаёти ва ижодини кенг миқиёсга олиб чиққан илк америка олими ва таржимони сифатида эътироф этиш жоиз. Лекин, давр адабиётидаги америка таржимони қаламига мансуб шеърий таржималарнинг деярли барчаси, хусусан, «Бас энди» шеъри таржимаси ҳам индивидуал фикр исботи, хукмрон мафкура талаблари учун хизмат қилган. Чўлпон лирикасига хос бадиий эстетик мезонлар Эдворд Оллворт таржималарида ифода этилмаган. Олим услубидаги бундай йўналишни унинг тадқиқотларидаги асосий мақсад-сиёсий-мафкуравий ёндашув билан изоҳлаш мумкин. У жадид адабиётидаги шеърият намуналарининг деярли барчасини сиёсий-ижтимоий маслаклари исботи учун таржима қилган;\n6. «Кўнгил» шеърини инглизчага ўгирган турк таржимони (Мел Кенни билан биргаликда), Жон Маккейн, Аъзам Обидов каби таржимонлар шоир бадиий маҳоратини тўғри идрок эта олган ва ҳар бири индивидуал услубга (фарқларга) эга эканини таржимада намоён қилганлар. Уларнинг таржимадаги маҳоратларини ушбу шеър мисолида қиёслаганимизда шакл ва мазмуннинг диалектик бирлигини сақлаб қолиш хусусияти бошқаларга нисбатан Аъзам Обидов таржимасида аслиятга яқинроқ кўринишда мужассам бўлган;\n7. Юқорида таъкидланган таржималарда учраши мумкин бўлган кемтикликлар бошқа таржимонлар таржимасига хос бўлса-да, уларнинг бу йўналишдаги меҳнати, эришган муваффақиятлари, ўзбек адабиёти яхлит жаҳон адабиётининг бир қисми эканлигини кўрсатади. Буларнинг барчаси амалга оширилаётган хайрли ишлар қаторида саналмоққа ҳақлидир.\nфиология фанлари номзоди\nШарқ юлдузи журнали, 2010 йил, 1-сон\nУшбу мақолани сақлаб олиш учун ҳавола: Чўлпон шеърлари таржимасининг қиёсий таҳлили


40 кун Туркияда (2) | TURONZAMIN\n1990 йилларда “Бизга президентлик бошқаруви бўлмайди, парламентар режим керак” дейилганда баъзилар “Бу депутатлар ўзларини ўйлашмоқда, буларнинг мақсадлари ҳокимиятни олишдан бошқа нарса эмас” дейишганди.\nВақт кўрсатдики, биз учун президентлик бошқаруви диктатура, бир шахснинг зулми экан. Мансабга минган одам халқнинг устига ҳам минаркан.\nТуркияда эса демократик режим ва халқ сайлаган депутатлар орқали жамият бошқарилади. Тўғри, демократик режим мукаммал эмас. Аммо очиқ режимдир. Баҳслар, тортишувлар билан бўлсада охирида қандайдир ишлар қилинади. Туркиянинг бугунги келиб етган нуқтаси ҳам демократиянинг шарофати.\nКеласи йилдан Туркия президентлик бошқарувига ўтадиган бўлибди. Ҳокимият жилови бир кишининг қўлида жамланади. Буни ёқлаганлар ҳам кўп. 1991 йилда Ўзбекистонда ҳам бундай режимни ёқлаганлар кўп эди.\nКелажакни тахмин қилиб бўлмайди. Балки Туркия Шарқ давлатлари ичида илк бор президентлик бошқарувини ҳам ислоҳ қилиб, яна ўзига хос моделга, “айкон”га айланар.\nЛекин президентлик режимини ислоҳ қилиш мумкин, фақат у жойга келадиган одамни ислоҳ қилиш мумкинмикан? Ислом Каримовга ўхшаган биттаси тахтга миниб олса-чи? Ҳокимият унинг қўлида роҳатилуқумга айланиб қолмайдими? Истаса сотади, истаса отади, истаса чайнайди, истаса чиғнайди.\nХуллас, хайрлиси бўлсин. Биз Туркиянинг бугунги ҳолини модел сифатида кўп орзу қилиб, ўзимизга ҳеч нарса ололмадик.\nНоҳотки турк сиёсатчилари биздан модел кўчирдилар? У ҳолда Ислом Каримовнинг “Отатурк” бўлиш ҳақидаги 23 йиллик орзулари амалга ошадими? Асло. Буниси амалга ошишидан Худо асрасин!\nИқтидор инсофли, иймонли, адолатли кишилар томонидан бошқарилган муддатдагина халққа хизмат қилади. Акс ҳолда иқтидор халқни сўмиради.\nДарвоқе, Туркия шунчалик ўзгарибдики, ҳатто қуёшнинг чиқиши ва ботишини ҳам Америкадан деб билишаркан. Бу энди кейинги мавзу…\nСуратларда: 1.Ҳамма жойда келажакка оид паноларни кўриш мумкин.\n2.Йигирма йилдан сўнг Туркия дийдорлашув жойи бўлди.\n3.”Мармарай” бугунги Туркиянинг катта ютуғи.\nFiled under: 1.BOSH SAHIFA, jahonnoma, JM | Tagged: Jahongir Mamatov, Turkiya |\n« 40 кун Туркияда 40 кун Туркияда »


23:54 31 Октябр 2020\n23:08 22.08.2020 (Янгиланган 23:25 22.08.2020) Ҳавола олиш\nКичик-қочоқларнинг аксарияти ўз танишлариникидан топилган, аммо... қалби жароҳатланган, кўзида эса ёш қалқиб турган, борар манзили номаълум бу норасидалар орасида биргина ҳол-аҳвол сўрагани учун бегона киши ортидан эргашганлари ҳам кўп бўлган...\nТошкент шаҳар Ички ишлар Бош бошқармаси ахборот хизмати бошлиғи ўринбосари, подполковник Нилуфар Исаханованинг айтишича, уйидан қочиб, кечгача кўчаларда бемақсад тентираб юрадиган бу болаларнинг аксарияти – оиласида жанжал аримайдиган ёки ота-онаси ажрашган ёхуд ота-онаси чет элдалиги учун вақтинча қариндошлари қўлида тарбия топаётган ўспиринлардир.\nНилуфар Исаханова, заместитель начальника пресс-службы ГУВД города Ташкента\nҲа, қочоқ болаларнинг аксарияти – 14-18 ёш оралиғида.\nУларни уйдан қочишга ундаган ягона сабаб эса – катталарнинг уларга нисбатан эътиборсизлиги, ўз боласига нисбатан бўлган улардаги совуққонлик.\n- Нилуфар, ёз ойи бошланиши билан, ижтимоий тармоқларда уйидан чиқиб, қайтиб келмаган болалар ҳақидаги эълонларга кўп кўзимиз тушади. Яқин орадан бошлаб, ИИББ сайтида ҳам йўқолган болалар ҳақида эълонлар берила бошлади. Орадан бир неча кун ўтиб, уларнинг топилганлиги ва айниқса, уларнинг ҳолати яхшилиги ҳақида ўқиб, ҳар бир инсон ичида шукр қилиши турган гап. Айтинг-чи, уларни уйдан қочишга нима мажбур қилади?\n- Ўрганишлар натижасида аниқланишича, ўсмир ёшидаги, ўтиш давридаги болалар орасида қочиш ҳолатлари кўп кузатилади. Асосий сабаблардан бири – уйдаги можаро. Яна бир сабаб – ота-онанинг ўз фарзандига нисбатан эътиборсизлиги. Дейлик, улар эртадан-кечгача ўз иши ёки уй юмушлари билан банд, ёки телефон(телевизор)дан бўшамайди ва ўз фарзандидан оддий ҳол-аҳвол ҳам сўрашмайди, боланинг муаммосини ўрганишмайди. Бирор ўзгариш сезишса ҳам, "Нима бўлди, ўтир-чи?" дея дилбанди билан гаплашмайдилар.\nФарзанд ўзини яккаланиб, ёлғизланиб қолган ҳис этади. Унда "Ота-онамга керак эмас эканман", "Ҳеч кимга керак эмас эканман", деган туйғу пайдо бўлади. Ҳеч кимга керак бўлмасам, нима қиламан бу уйда яшаб, деган хаёлда уйдан чиқиб кетишади.\nҚолаверса, ажрашган ота-оналарнинг фарзандлари орасида ҳам уйдан қочиб кетиш ҳолатлари кўп кузатилади. Онаси билан қолган фарзанд, онадан кўрмаган меҳрни отадан излайди, ёки аксинча, отаси билан қолган фарзанд, отадан кўрмаган меҳрни онадан излашга тушади. Болалар орасида ота-онаси бўлмаганлари, қариндош-уруғ - ё буви, ё тоға, ё хола қўлида қолганлари ҳам бор – улар умуман меҳрга муҳтож ҳисобланади. Бундайлар ҳам оддий меҳр илинжида уйдан қочишади.\n- Тошкентда йўқолган болаларнинг аксарияти кимникига йўл олишган?\n- Кўпинча танишиникига, ўртоғиникига кетишади. Лекин кўчада йиғлаб турганида, ҳол-аҳвол сўраган кишиникига ҳам кетишган вақтлари бўлган. Ҳайриятки, нотаниш одамлар яхши бўлиб чиқди. Акс ҳолда, боланинг тақдири не кечарди?!\n– Бола йўқолди. Нима қилиш керак? Ўзбекчилик дея, таниш-билиш хабар топишидан қўрқиб, бундай ҳолатлар кўпинча яширилади, назаримда?\n- Мана шу энг ёмони. Чунки бола уйдан чиқиб кетгудек бўлса, уни "иссиқ изи"дан топиш имкони кўпроқ бўлади. Баъзан орадан бир неча кун, ва ҳатто бир неча ойлар ўтиб мурожаат қилишади. Ўзлари қидириб, топа олмагач, чорасиз бизга келишади. Аммо бу пайтгача бола ўша ҳудуддан бошқа шаҳарга, ёки вилоятга кетиб қолган бўлса, уни изини йўқотиб қўйиш муаммоси пайдо бўлади.\n"Ўзбекчилик" деймизу, аммо вилоятларда кўп гувоҳи бўлдик, фурсат ўтиб кетиб, мурожаат қилишганида - бола тирик ҳолатда бўлмаган - машинаси билан сувга тушиб кетган бир ҳолат аниқланди, мана, охирги ҳодисалардан бири Тошкент вилоятида йўқолган бола аслида сувда чўкиб кетган экан. Шу учун, ҳар бир дақиқа ғанимат бўлган вақтлар бўлади, мурожаат қилишни кечиктирмаслик муҳим, бу бола ҳаётини асраб қолишда ниҳоятда муҳим бўлиши мумкин.\nАлбатта, биз қарши эмасмиз, ота-оналар бир сутка давомида болани ўзлари қидириб кўришсин, бироқ топа олишмаса дарҳол мурожаат қилишлари шарт.\nБундан ташқари, кўчада ёлғиз юрган болани топиб олиб, ўз уйига олиб борадиган инсонларга ҳам мурожаатим бор эди – илтимос, албатта, ички ишлар органларига хабар беринг!\nБиласизми, кўп ҳолатларда бола қочиб борган ерида то ўзига келиб олгунча, бир муддат яшаб туришни истайди. Шундай вақтларда, боланинг уйдан чиқиб кетганини билган инсонлар кўпинча ҳеч кимга бу ҳақда хабар беришмайди. Бу жараёнда ота-она аҳволи не кечишини тасаввур қилишмайди. Агар ота-онага хабар беришмаса ҳам, ички ишларга хабар беришсин. Болалар кўпинча ўзи ҳақида маълумот бермайди ёки нотўғри маълумот беришади. Болага билдирмай, расмга олиб бизга юборишса, уни расмига қараб кимлигини аниқлаб олиш қийин эмас.\n– Бола топилди. Қандай йўл тутилади?\n- Бола топилгач, биринчи навбатда у билан вояга етмаганлар билан ишлайдиган инспектор ва психолог шуғулланади. Бола нега уйдан қочиб кетгани сабаби ўрганилади. Агарда бунга оилавий можаро сабаб бўлган бўлса, бола билан бир қаторда унинг оила-аъзоларига ҳам психолог ёрдами кўрсатилади. Ҳам бола, ҳам унинг оиласидаги муҳит ўрганилиб, психологлар хулосасига кўра, боланинг уйга қайтиши унинг руҳиятига салбий таъсир кўрсатиши мумкинлиги аниқланса, бола уйга қайтарилмаслиги ҳам мумкин.\nАлбатта, агар "тўқлиққа шўхлик" қабилида, бола арзимаган сабаб билан ота-онасига аччиқ қилиб, уйдан чиқиб кетган бўлса, у албатта, қайтарилади. Лекин борди-ю, болага руҳий босим ўтказилган бўлса, бола уйига қайтишни хоҳламаса – у Юнусободдаги Тошкент шаҳар ИИББга қарашли вояга етмаганларни ижтимоий-ҳуқуқий ҳимоялаш марказига жойлаштирилади.\nАгар уйидан чиқиб кетган вояга етган қиз бола бўлса – Чилонзордаги хотин-қизларни ижтимоий қўллаб қувватлаш марказига жойлаштирамиз.\nПандемия бошланишидан олдин бир воқеа рўй берган: 15 яшар қиз уйидан чиқиб кетиб, қайтмаган. Кейин излаб, топганимиздан кейин маълум бўлдики, қизнинг севган йигити бўлган, улар учрашиб юришган. Кунларнинг бирида спиртли ичимлик истеъмол қилиши оқибатида, қиз бояги йигит билан жинсий алоқага киришган. Бу ҳодисадан хабар топган она қизни калтаклаб, уйдан ҳайдаган. Вояга етмаганлар билан ишлаш инспектори қизни марказга олиб келди. Ҳам она, ҳам қиз билан психологларимиз ишлаганида, қиз ўз хатосини тан олган, бундай бўлишини ўзи ҳам истамаганини айтган. Тўғри йўлга ўтишни, келажакда ўқишга киришни исташини айтган, аммо онаси уни қабул қилмади. Қизнинг ҳарчанд "боримча қабул қилинг, бошқа бундай хатога йўл қўймайман", деган зорланишлари она қалбини юмшата олмади.\nҚиз ҳозирча хотин-қизларни ижтимоий қўллаб қувватлаш марказида.\nFacebook / Шерзод Қосимов\nМана шундай ҳолатларда боланинг ўз оиласига қайтиши имкони йўқ бўлса, у марказда қолдирилади. Аммо бу кейинги жараён ва у кўпинча суд томонидан ҳал этилади.\n- Уйдан қочиб кетишларнинг олдини олиш мумкинми? Нима маслаҳат берасиз?\n- Ҳар бир оилада ўз сабр чегараси бўлади. Лекин аксарият оилаларимизда бола туну-кун нимани эшитади: "Ҳой, унақа юрма!", "Ҳой, унақа гапирма!", "Ҳой, унақа қилма!"... Болани тарбиялаш бошқа, уни уриб, тазъйиқ ўтказиш ва иродасини синдириш бошқа. Фикрим, ота-оналар ўз фарзандида заррача бўлса ҳам ўзгариш сеза бошладими, албатта яхши гапиришсин. Биринчи навбатда бола билан ўртоқ бўлиб олиш шарт. Ўсмир боланинг дунёқарашига кириб, ўша ҳолатидан секин олиб чиқишга ҳаракат қилиш керак. Психологлар шундай ишлайди - биринчидан ўша қочиб кетган бола дунёқарашига киришади-да, у каби ҳаёт тарзини кечириб, у билан дўст тутиниб, кейин "вой, бундай қилиш бўлмапти-да, мана бундай қилиб кўрсак-чи", дея, тўғри йўналтиришади. Сўнг, эришган натижасини мақтаб, яна ҳам тўғрироқ бошқа йўналишларни кўрсатишади. Шу тариқа, боланинг қизиқишини аниқлаб, унинг келажагига ёрдам бериш мумкин. Бола олим бўлишни хоҳламаса, нима керак уни бунга мажбурлаб? Балки, у ич-ичида рассом бўлишни хоҳлар ва унда шунга қобилият бордир?..


Бахт калити. Пауло Коело\nHome icon Бош саҳифа»Жаҳон адабиёти»Бахт калити. Пауло Коело\nБир савдогар ўғлини энг катта донишманднинг ҳузурига бахтнинг калити — сирини билиб келиш учун жўнатипти. Йигит саҳрода қирқ кун йўл юрипти ва ниҳоят, улкан тоғнинг тепасида ҳаддан зиёд муҳташам бир қасрни кўрипти. У қидирган Донишманд шу қасрда яшар экан.\nКутганига зид ўлароқ қаср авлиё одамнинг хилват гўшасига ўхшамасди. Унинг ичи одамга тўла эди: савдогарлар молларини мақтаб ҳар томон югуришар, бурчак-бурчакларда одамлар тўп-тўп бўлиб гурунглашар, созандаларнинг кичик бир дастаси қандайдир нафис куйни ижро этар, залнинг ўртасида эса каттакон стол, унинг устига дастурхон тузалган, дастурхон эса бу юртнинг энг ноёб ва тансиқ таомлари, бағоят хуштаъм ноз-неъматларига тўла эди.\nДонишманд шошмасдан меҳмонлар билан бирма-бир кўришиб чиқди. Йигит навбати келишини икки соатча кутиб қолди.\nНиҳоят, Донишманд йигитнинг нима мақсадда келганини билди, лекин ҳозир унга бахтнинг калити — сири нимада эканини тушунтириб беришга вақти йўқ эканини айтди. Донишманд йигитга чиқиб қасрни томоша қилишни ва икки соатлардан кейин бу ерга — залга қайтиб келишни буюрди.\n«Сендан яна бир илтимосим бор, — деди у йигитга ичига икки томчи ёғ солинган чой қошиғини узатиб. — Бу қошиқни ўзинг билан олиб юр, фақат эҳтиёт бўл, ичидаги ёғи тўкилиб кетмасин».\nЙигит қошиқдан кўзини узмаган ҳолда қасрни айланди, унинг зиналаридан тепага кўтарилди, пастга тушди ва, ниҳоят, икки соат ўтгач, Донишманднинг рўпарасида яна намоён бўлди.\n«Хўш, қалай, — деб сўз қотди Донишманд. — Кошонадаги форс гиламфари сенга манзур бўлдими? Бениҳоя миришкор боғбонлар ўн йиидан бери кўзининг оқ-у қорасидек авайлаб парвариш қилаётган боғдаги гуллар ва дарахтлар ёқди-ми? Кутубхонадаги қадимий китоблар ва нодир қўлёзмалар-чи?»\nХижолатдан қизариб кетган йигит буларнинг ҳеч қайсисини кўрмаганини тан олди, негаки, унинг бутун диққат-еътибори Донишманд унга ишониб топширган икки томчи ёғда бўлган экан.\n«Бор, орқангга қайт, менинг уйимдаги ҳамма мўжизаларни кўриб кел, — депти Донишманд. — Одам қаер-да ва қандай яшашини билмай туриб, унга ишониб бўлмайди».\nҚўлида қошиқча билан йигит яна заллар ва йўлаклар бўйлаб айлана бошлапти. Бу гал у ўзини анча эркин ҳис қилиб-ди ва хоналарни безаб турган ҳамма ноёб ва ғаройиб нарсаларни кўрипти. У боғлами ва қаср теварагидаги тоғларни томоша қилибди, гуллар жозибасидан ва моҳирлик билан жойлаштирилган ҳайкаллар-у расмлардан баҳра олипти. Дониш-манднинг ҳузурига қайтиб келиб, кўрган нарсаларининг ҳам-масини бирма-бир санаб берибди.\n«Мен сенга қошиқчада олиб бориб, тўкмай қайтариб олиб кел, деб берган ёғ қани?» — деб сўрабди Донишманд.\nШу чоқ йигит қараса-ки, ёғ тўкилиб кетган экан.\n«Сенга беришим мумкин бўлган бирдан-бир маслаҳатим ҳам шу, — депти донолар доноси. — Бахтнинг калити — сири ана шунда: бу дунёни безаб турган, унга жозиба, ажиблик ато этиб турган нимаики бўлса, ҳаммасини кўра билмоқ керак ва айни чоқда ўша чой қошиқдаги икки томчи ёғни ҳам зинҳор-базинҳор унутмаслик зарур».\nОзод Шарафиддинов таржимаси


Cув полоси. Наманганда Ўзбекистон чемпионати бошланди ФОТОГАЛЕРЕЯ / Olamsport.com\nCув полоси. Наманганда Ўзбекистон чемпионати бошланди ФОТОГАЛЕРЕЯ\nНаманган шаҳрида сув полоси бўйича мамлакат чемпионати баҳсларига старт берилди.\nҚарийиб бир ҳафта давом этадиган мазкур мусобақада 8 та эркаклар ва 6 та аёллар жамоалари совринли ўринлар учун кураш олиб борадилар. Агарда аёллар жамоалари бир гуруҳда ўзаро куч синашсалар, эркаклар ўртасидаги мусобақалар 2 та гуруҳда олиб борилади.\nМамлакат чемпионати баҳслари аёллар ўртасидаги учрашувлар билан бошланди. Дастлаб сузиш ҳавзасига Хоразм вилояти ва Тошкент шаҳри жамоалари тушдилар. Пойтахтлик ватерполчиларнинг тўлиқ устунлигида ўтган ўйин йирик 29:1 ҳисобида Тошкент шаҳри жамоасининг ғалабаси билан якун топди.\nНаманган шаҳри ва Наманган вилояти ихтисослаштирилган болалар ва ўсмирлар спорт мактаби жамоалари ўртасидаги бахсда ҳам сезиларли устунликка эга бўлган Наманган шаҳри жамоасининг 22:1 ҳисобида қўли баланд келди.\nНаманган вилоят ҳамда Республика сузиш федерацияси терма жамоалари ўртасидаги бахс эса 16:0 ҳисобида мезбонларнинг фойдасига ҳал бўлди.\nАёллар ўртасидаги биринчи тур ўйинлари якунига етгач, Ўзбекистон чемпионатининг очилишига бағишланган тадбир бўлиб ўтди. Ҳақиқий байрамона руҳда ташкил этилган очилиш тантаналарида сўзга чиққанлар мамлакатимизда спортга, хусусан сув полосига Давлатимиз ва хукуматимиз томонидан қаратилаётган эътибор, яратилаётган шароитлар ҳақида атрофлича тўхталиб, барча иштирокчи жамоаларга бўлажак беллашувларда омад ва зафарлар тилашди.\nЎзбекистон чемпионатининг очилиш маросимида Халқаро ва Европа сузиш федерацияларининг сув полоси бўйича техник қўмиталари аъзоси, Россия сузиш федерациясининг биринчи вице-президенти, Олимпия ўйинлари ғолиби Евгений Шаронов фахрли меҳмон сифатида иштирок этиб, барча жамоаларни мусобақаларни бошланиши билан қутлади.\nКуннинг иккинчи ярмида эркаклар жамоалари ўртасида дастлабки тур ўйинлари ўтказилди.\nДастлаб, “А” гуруҳи вакиллари Наманган вилояти ҳамда Республика сузиш федерацияси жамоалари ўзаро куч синашдилар. Ушбу учрашувда мезбонлар рақиб дарвозасига жавобсиз 16 та гол киритишди ва гуруҳ пешқадами бўлиб олдилар.\nУшбу гуруҳда бўлиб ўтган иккинчи учрашувда Республика олий спорт маҳорати мактаби жамоаси Фарғона шаҳри жамоани 10:0 ҳисобида мағлуб этди.\n“В” гуруҳида ўтказилган учрашувлар “А” гуруҳида бўлиб ўтган ўйинларга қараганда голларга бой бўлди. Агарда дастлабки икки учрашувда дарвозаларга жами 26 та тўп киритилган бўлса, “В” гуруҳидаги бахсларда 40 та гол дарвоза тўридан жой эгаллади.\nХусусан, Тошкент шаҳри ва Наманган вилояти ихтисослаштирилган болалар ва ўсмирлар спорт мактаби жамоалари баҳси 16:7 ҳисобида мезбонлар ғалабаси билан якунланди. Наманганнинг “Ёшлик” ва Наманган шаҳри жамоалари қарама-қаршилигида эса Наманган шаҳри жамоасининг 16:1 ҳисобида қўллари баланд келди.\nБиринчи тур ўйинлари якунига етгач, шу ернинг ўзида матбуот анжумани ташкил этилди. Унда Ўзбекистон сузиш федерацияси раҳбарияти ва мамлакатимизда меҳмон бўлиб турган Евгений Шаронов журналистларнинг қизиқтирган барча саволларига атрофлича жамоа бердилар.\nШундан сўнг, россиялик меҳмон мамлакатимиз спортчи ва мураббийларига маҳорат сабоқларини ўтади.\nШу тариқа, сув полоси бўйича Ўзбекистон чемпионатининг биринчи кунги дастурдан ўрин олган барча мусобақа ва тадбирлар якунига етди. Эслатиб ўтамиз, мамлакат чемпионати бахслари 25 сентябрга қадар давом этади.


АҚШда юзлаб дельфинлар ўлик ҳолда топилди\nАҚШнинг Флорида штатида юзлаб дельфинлар ўлик ҳолда топилди. Олимлар улар нима сабабдан қирғоққа чиқиб қолганига изоҳ бера олишмаяпти.\nPalm Beach Post маҳаллий нашри маълумотларига кўра, ўнлаб денгиз жониворларининг қирғоққа чиқиб қолгани ҳақидаги илк хабар 14 январь, шанба куни тарқалган. Уларни туристлардан бири "Эверглейдс" миллий боғида ҳудудида кўриб қолган.\nАҚШ океан ва атмосфера тадқиқотлари миллий бошқармаси вакилининг сўзларига кўра, воқеа жойига мутахассислар гуруҳи етиб борган. Улар дельфинларни қутқариб қолишга ҳаракат қилмоқда. Олимлар бундай жониворларнинг 81таси ўлганини маълум қилишган, яна 13 дельфиннинг аҳволи оғир ҳолатда. Мутахассислар уларнинг танаси ҳудудга кўплаб акулаларни жалб қилиши мумкинлигидан хавотирда. Фуқароларни бу жойга бормасликка чақиришган.\nБундай йирик дельфинлар гуруҳ бўлиб яшайди ҳамда узунлиги олти метр, оғирлиги эса тоннадан ошиши мумкин. Флоридада бундай ҳолат 1986 ва 1989 йилларда ҳам кузатилган.\nStranded No More ташкилотининг бундай жониворларни ҳимоя қилиш бўйича мутахассислари фожиали ҳодисага PGB Pioneer тадқиқот кемаси томонидан яқин атрофда олиб бораётган денгиз тубини сейсморазведка қилиш ишлари сабаб бўлгани мумкинлигини айтишган. Бироқ, олимлар дельфинларнинг оммавий равишда ҳалокати нима сабабдан рўй берганига ҳалигача аниқ изоҳ беришгани йўқ.


5 ноябрда Техасдаги черковда оммавий қотиллик содир этган Девин Келли бу жиноятни оиласидаги муаммолар сабабли амалга оширган бўлиши мумкинлиги тахмин қилинмоқда. Бу ҳақда Техаснинг жамоат хавфсизлиги департаменти вакили Фримен Мартин маълум қилган.\nМартиннинг айтишича, қотилнинг қайнонаси Сазерленд-Спрингсдаги черковга мунтазам қатнаган. У Келлидан таҳдидлар олган. Шунингдек, Келлининг оиласида бир неча марта жанжал чиққани, у рафиқаси ва ўгай ўғлини бир неча мароталаб калтаклагани аниқланган.\nАҚШ президент Дональд Трамп Келлини қотилликни содир этишга ундаган сабаб унинг “руҳиятидаги муаммолар” деб ҳисоблашини айтганди.\nҚотил 5 ноябрда эрталаб черковга кириб, у ерга келган одамларни ўққа тута бошлаган. Оқибатда 26 киши ҳаётдан кўз юмган. Полициянинг дастлабки маълумотларига кўра, отишма тасодифан амалга оширилмаган. Қотил ҳужумдан кейин автомобилида ўз жонига қасд қилган.\nКелли 26 ёшда бўлган, у АҚШ ҳарбий-ҳаво кучларида хизмат қилган, бироқ у ердан трибуналга тушиб, ҳайдаб юборилган. Қотилнинг танишлари уни одамови ва ғалати одам сифатида таърифлашган, синфдошларининг айтишича эса у атеист бўлган ва художўйларни тентаклар деб атаган.\nТехас черков қотиллик


«ЖОНЛИ» ВИДЕО: Яширин селфи-камерали смартфонни ZTE’дан аввал Xiaomi ишлатиб кўрсатди! - Terabayt.Uz\n«ЖОНЛИ» ВИДЕО: Яширин селфи-камерали смартфонни ZTE’дан аввал Xiaomi ишлатиб кўрсатди!\nХабарингиз борки, ZTE компанияси 1 сентябрь куни олд камераси дисплейнинг ортига яширилган илк смартфонни тақдим этади. Аввалроқ Axon 20 5G русумли бу қурилманинг расмий сурати ва илк реклама видеоси чиққан эди. Бундан ташқари...\nБошқа компаниялар, жумладан, Xiaomi ҳам селфи учун экраности камера (ёки яширин камера) қўлланувчи смартфонлар устида ишлашяпти. У ҳатто янги флагманида «яширин камера» қандай ишлашини «жонли» суратда кўрсатиб берган.\n«Хитойча Apple» энди ўзининг янги смартфонини экрани ёқиқ ҳолида, айнан селфи-камерасини ишлатиб кўрсатилган «жонли» видеони эълон қилди. Аниқроғи – бу ҳали бозорга чиқаришга тайёр қурилма бўлмасдан, балки ҳали унинг прототипидир.\nXiaomi бош директори Лэй Цзюнь (Lei Jun) сўзларига кўра, экраности камерали смартфоннинг иккинчи авлодини улар 2019 йилнинг октябридаёқ тайёрлаб улгуришган эди. Қуйидаги лавҳада эса унинг учинчи авлоди қандай ишлашини акс эттиришган:\nКомпаниянинг шунақа смартфони бозорга келаси йил чиқиши кутилмоқда, эҳтимол, бу Xiaomi Mi 11 флагмани бўлар.\nЎҚИНГ: Яширин камерали биринчи Samsung смартфонини илк бор ёқиқ ҳолида «жонли» кўрамиз!\n#Xiaomi #Android смартфон #янги технологиялар #Яширин камера #экраности камера #Xiaomi Mi 11


Nokia бренди остида энди ноутбук ёки планшетлар ҳам чиқади! - Terabayt.Uz\nNokia бренди остида энди ноутбук ёки планшетлар ҳам чиқади!\nХабарингиз борки, «қайта тирилган» Nokia брендли смартфонларни энди финлар ёки Microsoft эмас, балки HMD Global компанияси ишлаб чиқармоқда. Ушбу номдаги ақлли телевизорларни бўлса умуман бошқа – Flipkart компанияси тақдим этиб келмоқда.\nЎҚИНГ: Nokia диагонали 75 дюймгача бўлган еттита моделда Smart TV тақдим этди\nАфтидан, Nokia брендли маҳсулот турларининг ассортименти кенгайиши бу билан тугамайди. Ҳиндистон стандартлар бюроси (BIS) унинг бир қатор янги қурилмаларини сертификациядан ўтказди ва уларнинг модел рақамлари NKi510UL85S, NKi510UL82S, NKi510UL810S, NKi510UL165S, NKi510UL1610S, NKi310UL82S, NKi310UL85S, NKi310UL42S41SKi310UL экан.\nСертификация кўрсатишича, бу янги қурилмалар смартфон ёки телевизор эмас, балки ноутбук ва планшетлар тоифасига мансуб:\nNokia брендли мазкур гаджетлар муайян бир турдаги девайснинг турли ўлчамли дисплейга эга моделлари бўлиши ҳам мумкин. Уларни келаси йилнинг январида бўлиб ўтадиган CES 2021 кўргазмасида намойиш этишлари эҳтимоли юқори.\nЎҚИНГ: Nokia иккита афсонавий телефонини 4G-версияда тақдим этди (+видеолар)\n#Nokia #ноутбук #Ноутбуклар #Планшет #Планшетлар


Written by Абу Муслим Nov 18, 2016 - 3324 Views\nҲақни билган лекин ҳақда бўлмаган ёки ҳаққа қарши бўлганларни кўрганмисиз? Айтингчи, ўзимиз ҳам нафсларимизга эргашиб, ёки заифлик қилиб шулар қаторидан ўрин олмаяпмизмикан? Кимдир, буюк мақсадларга етиш учун фидойилик ва катта сайъи ҳаракатлар талаб қилинади, деб айтиши ҳам мумкин. Бизнинг ҳолатимизда сайъи-ҳаракатларнинг бир ўзи камлик қилади. Шунинг учун ҳам Аллоҳ таолодан: “Бизни тўғри йўлга бошлагин!”, деб айтамиз. Бу илтижолар бизнинг Аллоҳ таолонинг ҳидоятига қанчалик мухтожлигимизни билдиради. Биз фақат тўғри йўлга бошлагин деб айтмаймиз, балки ялиниб-ёлвариб синовлардан ва ҳаётнинг паст-баландликларидан ва шайтон васвасаларидан паноҳ сўраймиз. Бу ҳақида ўйлаб, пайғамбаримиз саллоллоҳу алайҳи вассаломнинг қуйидаги сўзларини бошқача хис қиламиз: «Аллоҳ кимга яхшиликни ирода қилса, уни динда фақиҳ қилиб қўяди» (Бухорий ва Муслим). Яъни, фақат аниқ билим эгаси ёки аҳли илмларга эргашаётганларгина муввоффақиятга эришиши мумкин.\nБизни тўғри йўлга бошлагин! Nov 18, 2016 - 3324 Views\nMore in this category: « Аллоҳ барча ишда мулойимликни яхши кўради Тақводор эканингизни қандай биламиз? »


Ижтимоий тармоқда Самарқанд вилояти ҳудудидан оқиб ўтувчи Сиёб канали чиқиндихонага айлангани тасвирланган расм тарқалганди. Суратларда каналнинг ички ишлар вазирлигига қарашли бўлган реабилитация маркази ҳудудидан оқиб ўтган қисмида чиқиндилар уюми кўринган. Бу ҳолатни ўрганиш мақсадида Улуғбек расадхонаси яқинида жойлашган реабилитация марказига бордик.\nШом вақтида марказга бордик. Бизга марказ муҳандиси Шуҳрат Асадов йўл кўрсатди ва тармоқда тарқалган ҳудудни топиб боришимизга ёрдам берди. У жойга халқ тилида «янги йўл» деб аталадиган кўча орқали бориш мумкин.\n"Каналнинг ИИВга тегишли марказга нима алоқаси бор?" дейишингиз мумкин. Гап шундаки, аввал санаторий бўлган ва кейинчалик реабилитация марказига айлантирилган ИИВга қарашли ташкилот ҳудудига Сиёб канали оқиб ўтган ерлар ҳам киради. Каналнинг бир қисми ва унинг атрофидаги 1,2 гектар ер айнан ИИВга тегишли. Шу боис ўша ҳудуддаги каналнинг тозалигига ҳам марказ жавобгар. Суратга олиш жараёнида тармоқда тарқалган чиқинди уюмлари кўринмади, ўша кадрдаги ерни ҳам топдик, аммо у ерда фақат сув ўтлари уюлиб турганди.\nБиз билан суҳбатда бўлган марказ муҳандисининг айтишича, тармоқда тарқалган сурат шу кунларда олинмаган. Марказ ходими кадр қачон бўлса ҳам кузда олинганини тахмин қилди. Унинг айтишича, атрофда яшайдиган аҳоли ўз чиқиндиларини айнан Сиёбга ташлайди ва марказ ходимлари ҳар ҳафта қайиққа миниб, чиқиндиларни тозалашга мажбур бўлишади. Биз суратга олган вақтда ҳам сувнинг зилол эмаслигини кўришингиз мумкин, аммо бу яшил нарсалар юқорида айтганимиздек сув ўтлари.\nИжтимоий тармоқда тарқалган расм\nМарказ муҳандисидан бу ерга одамларнинг чиқинди ташлашини тўхтатиш учун нима қилиш мумкинлигини сўраганимизда, бунинг ечими ўша канал атрофидаги ерларни фойдаланиш учун бериш эканини айтди. Маълум бўлишича, баъзи тадбиркорлар бу ерда балиқчилик бизнесини ривожлантириш учун таклиф берган, аммо улар ерни қисқа муддатга эмас, узоқ муддатга ижарага олишни хоҳлаган. Ташкилот ҳозир бу ердан фойдаланиш истагини билдирган бошқа тадбиркорлар билан музокара олиб бораётганини таъкидлади. Чиндан сув бўйида жойлашган бу сўлим ердан кўп мақсадда унумли фойдаланиш мумкин.\nШу ўринда Самарқандда чиқинди билан боғлиқ муаммо ҳақида икки оғиз. Шаҳар марказида-ку кўз тегмасин, ҳар хил чиқинди ташлашга мослашган алоҳида ихчам контейнерлар бор, аммо шаҳар чеккасида чиқсангиз, чиқинди ташлагани жой қидириб, қийналасиз.\nБу сўзларни ўқиётган раҳбарлар тағин ободонлаштиришда ишлаётган ходимларни «гирибонидан олмасайди» деб қўрқамиз. Ўз ишини ҳаммадан яхши ким уддалаяпти дейишса, шахсан мен мана шу ободонлаштиришдагиларни айтардим. Улар ўзига берилган топшириқни бажаришади холос. Ҳамма гап ташкилотчиларда, бизнингча...\nПаст Дарғомда давлат аҳамиятидаги йўл четидан 300 метр жой тадбиркорга аукционсиз берилмоқда: бошқалар норози\nГенерал-майор Қутбиддин Бурҳонов бошқа тизимга ўтказилди


Шимол ва Жануб ўртасида музокаралар бошланди\n9 январда Шимолий Корея ва Жанубий Корея ўртасида вазирлар даражасида муносабатларни яхшилаш йўллари ва шимоллик спортчиларнинг Пхёнчангдаги Олимпиадада иштирок этиши бўйича муҳокамалар бошланди. Бу ҳақда “Рёнхап” ахборот агентлиги хабар берди.\nЖанубий Кореянинг миллий бирлашиш ишлари бўйича вазири Чо Мён Гюн ва Шимолий Кореянинг ватанни тинч бирлаштириш қўмитаси раиси Ли Сон Гвон бошчилигидаги икки давлат делегацияси икки давлат ўртасидаги қуролсизлаштирилган ҳудуднинг жанубидаги Пханмунжом музокаралар пунктидаги “Тинчлик уйи” деб номланган жойда учрашишди. Аввал ҳам бу ерда икки томон вакиллари ўртасида мулоқотлар бўлиб ўтган. Музокаралар ёпиқ тарзда, журналистларсиз ўтмоқда.\nШимолий Корея етакчиси 1 январда миллатга янги йил мурожаатида ядровий салоҳиятни ошириш, бироқ шу билан бирга Жануб билан муносабатларни яхшилаш ва февралда шимоллик спортчиларнинг Олимпиадада иштирок этишини қўллаб-қувватлаб чиқди. Ўз навбатида Сеул Пхеньяннинг мулоқотга тайёрлигини ижобий қаршилаб, олий даражада музокаралар ўтказишни таклиф қилди.\nЧо Мён Гюн учрашув арафасида музокараларда эътибор Шимолий Кореянинг Олимпиадада иштирок этишига қаратилишини ва кескинликни юмшатиш масалалари кўриб чиқилиши мумкинлигини маълум қилган.


Токио Олимпиадасига 5 та лизенция қўлга киритган спорт курашчиларимиз Олмаотадан қайтишди ФОТОРЕПОРТАЖ / Olamsport.com\n13:11Мадрид. "Грунт қироли" Рафаэль Надаль кутилмаганда имкониятни бой берди\t0 12:47Флойд ҳозирга келиб қанча бойлиги борлигини маълум қилди\t0 12:25"Эвертон" Каррагернинг ўғли билан шартнома имзолаши мумкин 0 12:01Чарло Головкинга бирлаштирувчи жанг таклиф қилди\t1 11:39Навоийда бокс бўйича ўсмирлар ўртасидаги Ўзбекистон чемпионати давом этмоқда ФОТОГАЛЕРЕЯ\t0 11:17Сауль Альварес дунёдаги энг кучли 3 боксчи ҳақида гапирди\t0 10:50"Барселона" нидерландиялик футболчини ўз сафига қўшиб олмоқчи. Бу Депай эмас\t0 10:26Жейк Пол: "Мейвезер мени ўлдириш учун каллакесарларини ёнимга жўнатди дейишяпти"\t0 10:02«Римдан салом». Свитолина бўлажак турмуш ўртоғи билан тушган янги суратини жойлаштирди\t0 09:41Сондерс Канелога қарши жангда аутсайдер эканлиги ҳақида гапирди\t0 09:20АПЛ Суперлигада иштирок этмоқчи бўлган 6 та клубни жазолайди\t0 08:52Сауль Альварес ва Сондерс жанг олдидан вазн ўлчаш маросимида иштирок этди + ФОТО\t1 08:26Велошоссе: Ўзбекистон чемпионатининг илк ғолиблари аниқланди\t0 08:01Тайсон Фьюри: "Агар Сондерс Канелони уриб қўядиган бўлса, ундан ғалабани тортиб олманглар"\t0 07:40Бугун Неймар бўйича расмий маълумот эълон қилиниши мумкин\t0\nТокио Олимпиадасига 5 та лизенция қўлга киритган спорт курашчиларимиз Олмаотадан қайтишди ФОТОРЕПОРТАЖ\nТеглар : Юнон-рум курашиЭркин кураш\nХабарингиз бор, Қозоғистоннинг Олмаота шаҳрида спорт курашлари (эркин, юнон-рум ва аёллар кураши) бўйича Токио Олимпиадасига йўлланма тақдим этган Осиё лицензион турнири ўтказилди.\nМусобақа якунида юнон-рум курашчимиз Мўминжон Абдуллаев (130 кг) олтин медаль билан бирга олимпия ўйинлари йўлланмасини ҳам қўлга киритди. Бу Абдуллаев учун учинчи Олимпиада бўлади. Эркин курашчиларимиздан эса Ғуломжон Абдуллаев (57 кг), Жавраил Шапиев (86 кг), Бекзод Абдураҳмонов (74 кг) ва Магомед Ибрагимов (97 кг) Олимпиада чиптасини расмийлаштиришди. Ғуломжон ва Жавраил олтин, Бекзод ва Магомед лицензион турнирнинг бронза медалига эга бўлишди.\nБугун Ўзбекистон спорт курашлари ассоциацияси бош котиби Шуҳрат Мамадалиев бошчилигидаги терма жамоамиз делегацияси Олмаота шаҳридан юртимизга қайтиб келди. Музаффар курашчиларимизни Ўзбекистон Миллий олимпия қўмитаси раиси Рустам Шоабдураҳмонов, МОҚ бош котиби Ойбек Касимов, раис ўринбосарлари Равшан Ирматов, Шерзод Ташматов, кенг спорт жамоатчилиги ҳамда оммавий ахборот воситалари ходимлари кутиб олишди.\nМаълумот учун, Токио Олимпиадасига сўнгги лицензион турнир 6-9 май кунлари Болгария пойтахти София шаҳрида ўтказилади. Жаҳон лицензион турнирида барча қитъа курашчилари, шу жумладан Ўзбекистон терма жамоаси аъзолари ҳам сўнгги имкониятдан фойдаланади. Ҳозирда эркин курашда 2 та, юнон-рум курашида ҳам 2 та, аёллар курашида эса тўлиқ 6 та йўлланмани қўлга киритиш имконияти бор.


Хулқ-атворни ўзгартирувчи 5 та кучли психологик омил - Yoshlar.com\nХулқ-атворни ўзгартирувчи 5 та кучли психологик омил\nАгар ақлимиз бажараётган иш-фаолиятга яхши эътибор қаратсак, қабул қилаётган қарорларимизни бизнинг инстинктимиз бошқарар экан. Нега биз атроф-оламни айнан шундай қабул қиламиз?\nҚуйидаги 5 психологик омил – инсон мияси қандай ишлаётганлигини кўрсатувчи сирли оламнинг ташриф қоғозидир.\nХатога йўл қўядиган кишилар унга йўл қўймайдиганларга нисбатан жозибали кўринишади. Хатолар кишини кўпроқ инсоний ва ёқимли қилади. Комиллик бўлса инсонлар орасида масофа ва енгиб бўлмас аура ҳосил бўлишига сабаб бўлади.\n"Хато қилиш эффекти”ни психолог Эллиот Аронсон тажрибадан ўтказган. Тажрибада қатнашаётганлар викторина иштирокчиларининг ёзиб олинган овозларини эшитишган. Баъзи ёзувларда иштирокчиларнинг кофе тўкаётганлари эшитилган. Тажрибадагилар эса айнан мана шу иштирокчиларни энг жозибали деб қайд этишди.\nНимагадир қаттиқ ишонсангиз – у албатта амалга ошади. Буни Пигмалион эффекти дейишади. Психолог Роберт Розентал буни мактабда тажрибадан ўтказди.\nЙил бошида у ўқитувчиларга IQ тестидан юқори натижа кўрсатган ўқувчилар рўятини берган. Аммо натижалар асл ҳолатга мос эмас эди. Розентал ўқувчилар исм-фамилиясини тасодифий танлаган эди.\nЙил сўнггида эса айнан мана шу ўқувчилар бошқаларга қараганда юқори натижалар кўрсатишган.\nЧунки ўқитувчиларнинг бу ўқувчилардан умиди катта эди. Умид янги реалликни яратди. Розентал ўз кашфиётини шундай изоҳлади: бир кишининг иккинчисидан ниманидир кутиши, ўз-ўзидан амалга ошувчи башоратдир.\nМақолни эсланг: "Агар кишини чўчқа деб атасангиз, у эртами-кечми хурриллай бошлайди”.\nХаридорнинг пушаймонлари сизга танишдир-а? бирор нима сотиб оласиз ва афсуслана бошлайсиз: арзонроғини ёки бошқа моделдагисини, 2 ҳафтадан сўнг чегирмага сотиладиганини олсам бўлар экан.\nБизнинг сўнгги қароримиз жуда тўғри бўлса-да, у залворли бўлганлигидан ундан кўнглимиз тўлмаслиги мумкин. Бунга "қарор парадокси” дейилади: қарор жуда оғир, аҳамиятли бўлса ундан завқ олиш қийин кечади.\nАгар сизга кўмак зарур бўлса, уни оламон ичидан қидирманг. "Гувоҳ эффекти” ишга тушади.\nБу жараённи психологлар Бибб Латан ва Жон Дарлилар тадқиқ қилишган. Тажрибадаги кишилар ўзларини ягона гувоҳ дея ҳис қилган ҳолларда 85 фоизи ёрдамга шошилган. Воқеа жойида гувоҳ ёнида яна бир киши пайдо бўлганда 65 фоизи ёрдам қўлини чўзган. Тажрибадаги киши унинг ёнида яна 4 нафар киши борлигини билган ҳолларда эса, фақатгина 31% и жабрланувчига ёрдам берган.\nАвария ёки жиноят гувоҳлари кўпинча жабрланувчига ёрдам беришни исташмайди: ҳамма кимдир бошқа бир киши полицияни чақиради деб ўйлайди. Бироқ гувоҳ фақат битта бўлганда у жабрланувчига ундан бошқа ҳеч ким ёрдам бера олмаслигини тушунади ва қатъият билан ҳаракат қилади.\nҲамманинг кўзи сизда эканлиги тўғрисидаги ҳиссиёт шунчаги тафаккурингиз ўйинидир. Ҳар сафар хато қилганимизда ҳис қиладиган паранойя ёки ўзимизга ишонмаслигимиз аслида ҳақиқатга тўғри келмайди. Чунки атрофимиздагилар хатоларимизни биз ўйлагандан кўра камроқ сезишади.\n"Прожектор эффекти”ни текшириш учун псиологлар гуруҳи иштирокчилардан куни бўйи ғалати футболка кийиб юришни ва кун сўнгида уларни неча киши сезганига баҳо беришни сўрашди. Натижа иштирокчилар келтирган сон аслидагидан икки баробар кўп эканлигини кўрсатди. Сиз ўйлаганингиздан кўра камроқ эътибор марказида бўласиз. Буни билганингиздан сўнг жамоат жойларида ўзингизни анча тинч тутиб, ўз ишларингиз билан машғул бўлишингиз мумкин. Manba: xabardor.uz\nКомментарии (1) | Добавить: 30.08.2015\n1. _Yagona_ (30.08.2015 21:22)


Ўзбекистон ҳафта ичида: танқидга учраётган соҳалар, лавозимий ўзгаришлар, янги қарорлар ва бошқа хабарлар\n21:22 / 12.02.2017\nЎзбекистон Президенти Шавкат Мирзиёев 2 февраль куни 2017−2018 йилларда Коррупцияга қарши курашиш бўйича Давлат дастурини тасдиқлади. Унга кўра, Жабрланувчилар ва гувоҳлар давлат ҳимоясида.\nАндижонда тадбиркорларга бинолар фойдаланиш учун текинга бериладиган бўлди. Андижон вилоят ҳокими Шуҳратбек Абдураҳмонов бошчилигидаги ишчи гуруҳи бугунги кун талабига жавоб бермаётган корхоналарда мутасадди ташкилотларнинг раҳбарлари ва тадбиркорлар билан учрашув давомида бу ҳақда айтиб ўтган.\nЎзбекистон Республикаси Мудофаа вазирлиги ва Халқаро Қизил Хоч қўмитасининг Марказий Осиёдаги минтақавий ваколатхонаси ўртасида ўзаро англашув ва ҳамкорлик тўғрисида меморандум имзоланди. Унга кўра, Халқаро Қизил Хоч қўмитаси ўзбекистонлик ҳарбийларни тайёрлашда иштирок этади.\n"GM-Ўзбекистон" компанияси Черкасскдаги Derways заводи билан ушбу корхона қувватларида ўз маҳсулотларини отвёрткали йиғишни йўлга қўйиш бўйича музокаралар олиб бормоқда.\nЎзбекистон кенг жамоатчилиги яна бир жудоликка учради. Миллионларнинг севимли сухандони, сермаҳсул журналист, бағри кенг устоз Насиба Мақсудова кучли юрак хуружи оқибатида 8 февраль куни вафот этдилар.\nЎзбекистондан бўлган қарийб 5,35 минг зиёратчи баҳорги мавсумда Саудия Арабистонига «Умра» (кичик ҳаж) зиёрати учун йўл олишади.\nЎзбекистон Президенти Шавкат Мирзиёев Тошкентда 2014-йил қурила бошланган шаҳар чорраҳаларини кузатишга мўлжалланган видеокузатув тизимини қисқа муддатда ишга тушириш ҳақида кўрсатма берди.\nСамарқанд шаҳрида ўтган йил охирида шов-шув бўлган «эшаклар қабристони» иши бўйича суд жараёни бўлиб ўтди. Бу иш бўйича айбланган 5 киши судга тортилган.\nҚўнғирот туманининг собиқ ҳокими, подполковник Зияватдин Заитов Қорақалпоғистон Республикаси Ички ишлар вазири ўринбосари — ижтимоий ва молиявий таъминот хизматининг бошлиғи лавозимига тайинланди.\nҚорақалпоғистон Республикаси давлат солиқ бошқармаси бошлиғи лавозимига Сапарбаев Атабек Худайбергенович тайинланди.\nШавкат Мирзиёевнинг Сурхондарёга сафари\nСоғлиқни сақлаш тизимидаги муаммолар ва соҳанинг ривожланиш истиқболларига бағишланган видеоселектор\nУшбу йиғилишда давлат раҳбари томонидан дори нархларини назорат қилиш учун Бош прокуратура ҳузурида “Ишонч телефонлари” ишга туширилишини айтди. Шу билан бирга нима учун одамлар касалхоналарда ҳамма нарсага пул тўлаши ҳақида сўз юритди. Бундан ташқари, президент жойларда қишлоқ врачлик пунктлари бунёд этилиши, замонавий асбоб-ускуналар билан таъминланиши ҳақида таъкидлаб ўтди. Шавкат Мирзиёев ушбу йиғилишда туғуруқхоналардаги порахўрликка чек қўйиш лозимлигини айтди.


Майкл Чендлер Чарльз Оливейрага қарши жангига тахмин билдирди / Olamsport.com\n07:31Токио-2020. Ўзбекистонлик спортчиларнинг чиқишини қайси телеканаллар орқали томоша қилиш мумкин?\t1 07:16Академик эшкак эшувчиларимиз маррага тўртинчи бўлиб етиб келишди\t0 07:14Қиличбозлик. Шерзод Мамутов учун Олимпиада илк босқичдаёқ якунланди\t0 07:03Тайёрмисиз? Шарофиддиннинг Олимпиададаги чиқишига оз қолмоқда\t0 07:00"Реал" юлдузлари машғулотларни бошлашди\t0 06:46Ўқ отиш. Тохирова 33-ўринни эгаллади\t0 06:22Токио-2020. Бугун қайси йўналишларда медаллар ўйналади?\t0 04:30Ўзбекистонлик спортчиларнинг иштирокидан LIVE\t2 23:05Олимпиаданинг биринчи кунида ўзбекистонлик қайси спортчилар иштирок этишади? (рўйхат)\t1 20:14WADA раҳбари: "Суд россияликларга байроқ ранглари билан формада рақобатлашишга рухсат берганидан ҳафсаламиз пир бўлди"\t0 19:50Олимпия ўйинларининг очилиш маросимида Ўзбекистон делегациясининг чиқишидан ФОТОГАЛEРEЯ\t6 19:40Токио Олимпиадаси билан боғлиқ яна 19 киши коронавирус билан касалланди\t0 19:21Коман "Бавария"да рақамини ўзгартирди\t0 18:38Қозоғистонлик Олимпия чемпиони -57 кг вазн ҳақида: "Бу вазнда ўзбек боксчиси фаворит"\t8 18:11Гвинея терма жамоаси Токиодаги Олимпия ўйинларида иштирок этади\t0\n12 май 09:41\nМайкл Чендлер Чарльз Оливейрага қарши жангига тахмин билдирди\nТеглар : Чарльз ОливейраМайкл Чендлер\nЕнгил вазн тоифасининг вакант камарига номзод Майкл Чендлер чемпионлик жанги ҳақида ўз фикрини билдирди.\n"Мен ўша куни 19 минг томошабин қаршисига чиқаман. Техасдаги америкаларикларнинг ҳаммаси менга мухлислик қилади. Оливейра биринчи ҳаракатининг ўзидаёқ ўзидан шубҳаланишни бошлайди. У тез ҳаракат қилади ва оёқ ҳаракатларини бошқаролмайди. Биринчи аниқ зарба уни "ўчириб" қўяди.\nОливейра кўзини очганида мен октагон устида белимда камар билан чемпионликни нишонлаётган бўламан. Мана шу ишлар аниқ бўлади. 2021 йил олган бу камаримни бир неча йил ўзим билан олиб юраман", - деди Майкл Чендлер.\nЭслатиб ўтамиз, Майкл Чендлер ва Чарльз Оливейра ўртасидаги чемпионлик жанги 15 май куни UFC 262 доирасида ўтказилади.\nГетжи Чендлерга жавоб қайтарди 0\nЧендлерга Ислам керак эмас, унинг бошқа режалари бор 3\nОливейра Порье билан жанг қачон бўлиб ўтишини айтди 1\n12 май 18:31:31\nYaxshi Jang bo'ladi shoshqalog'liging o'zinga pans bermasa boldi